Müstəqil AZ 22:48 / 11 May 2022\nUğursuz dövlətin başıpozuq “əvəzçıxama” istəkliləri bəzən cızığından çıxır, bəzən də qayıdıb cızığını tapammayıb, düzün ortasında qalır.\nƏvəzçıxma peşində olanların Xankəndi və çevrəsində durumu gərginləşdirmək cəhdləri, əlbəttə, nəticə verməyəcək. 30 illik işğala, işğalın ağır nəticələrinə baxmayaraq, ədalətsizliklə barışmayan Azərbaycanın növbəti erməni iştahına “ok” deməyəcəyi dəqiqdir. – Yəni əvəzçıxma peşindəkilər doğrudanmı bu sadə həqiqəti qanmır?\ngərginləşdirmək istəyir. İstəyirlər ki, Nikol Paşinyan hakimiyyətini devirib, yenidən hakimiyyəti zəbt etsinlər. Bu istəkdən irəli gələn plan, 24 il öncənin olaylarını yada salır. O vaxt kütləvi itaətsizlik təşkil edən qüvvələr Levon Ter-Petrosyanın istefasına və Robert Koçaryanın timsalında hakimiyyəti mənimsəməyə nail olmuşdu. Ssenari eyni, hakimiyyəti mənimsəmək istəyənlər eyni, siyasi motivlər eyni… 20 ildən çox Koçaryan-Sarkisyan cütlüyünün axmaq idarəçiliyindən nəsibini almış erməni toplumu nə qərar verəcək, özü bilər. Özü bilər: qaniçən “Qarabağ erməniləri”nin oğru, talançı və “bespredel” rejimi üçün çox darıxıblarsa, yapsınlar yapacaqlarını. – Can onların cəhənnəm də onların.\nKöcəryan-Sarkisyan və bənzərilərinin idarəçiliyindən nəsə umud gözləyən toplumun aqibəti xeyir deyil. Bu bir gercəkdir ki, uğursuz dövlət yarımcan halı ilə növbəti acı nəticələri qaldıra bilməz. 44 günlük müharibədən az sonra Ermənistanda keçirilmiş\nparlament seçkiləri açıqca göstərdi ki, hətta müharibədə çox ağır məğlubiyyətə baxmayaraq, erməni xalqı keçmiş cinayətkar rejimin rəhbərlərinə yenidən mandat verməməkdə qərarlıdır. Azərbaycanla müharibədə uduzan Paşinyan deyil yaxud yalnız Paşinyan deyil. – Getdikcə daha çox insan bunu dərk edir. Ermənistanın birinci Prezidenti L.Ter-Petrosyan\n“Təslim olan Paşinyan deyil, Ermənistandır” deyib.\nO, Baş nazir Nikol Paşinyanın yerinə kim olur olsun – “Robert Koçaryan, Serj Sarkisyan ya da lap İşxan Sağatelyan, – Ermənistanın boynuna qoyulan istənilən qərarı itaətlə qəbul edərdi” – deyə vurğulayıb.\n…Biz Köçəryan, Sarkisyan Ordusunu məhv etdik.\n..Hanı sizin qəhrəmanlığınız? Döşünüzə vurmusunuz saxta qəhrəman ordenlərini. Çıxarın atın eşiyə o dəmir-dümürləri. Sizi biz məğlub etmişik. Paşinyan heç kimdir. Sizi – Köçəryan və Sarkisyan – Azərbaycan xalqının cəlladları, Xocalı cəlladları – sizi biz məğlub etmişik. Sizin ordunuzu məhv etmişik”!\nBəli, “əvəzçıxma” və hakimiyyət aşiqləri bütün cəhdlərə baxmayaraq, başarılı ola bilmir. Onlar Paşinyan hakimiyyətinə təsirli təzyiq göstərmək üçün küçələrə gərəkən sayda kütlə çıxartmağa, siyasi izdiham yaratmağa nail ola bilmədi. Bu zaman başqa bir çirkin ssenari yada düşür: Robert və Serjik cütlüyü, Qarabağda durumu gərginləşdirmək, Araik Arutunyanın aradan götürülməsinə nail olmaq istəyindədir. Görünən o ki, bədnam cütlük özlərinin İrəvanda gerçəkləşdirə bilmədikləri hakimiyyət ehtiraslarını Xankəndində hayata keçirmək planı içindədir: düşünürlər ki, bəlkə bu yolla İrəvanda hakimiyyətə gələ bilələr.\n14 il bundan öncə – 2008-ci il martın 1-də Ermənistanda, həmin ilin 19 fevralında keçirilmiş prezident seçkilərinin nəticələrinə etiraz edən dinc mitinqçilərin qətlə yetirilməsinə Samvel Karapetyan şəxsən başçılıq edib. Onun R.Koçaryanın tərəfdarı olduğu və Paşinyan hakimiyyətinə qarşı proseslərdə öz fəallığı ilə seçildiyi söylənir.\nŞanlı Azərbaycan ordusu ermənilərin Xankəndində və ya çevrəsində durumu gərginləşdirməyə yönəlmiş istənilən cəhdinin qarşısını elə alacaq ki, ömür boyu unuda bilməyəcəklər, ömür boyu! Bu çox aydın və şübhəsizdir: istənilən “əvəzçıxma” və bu minvalla hakimiyyət qamarlama çabası Ermənistanı tarix səhnəsində sıfirlaya bilər. Zatən, toplam 104 illik “dövlətçilik baqajı” ilə çox hoppanıb-düşmək olmaz. Sadəcə düşmək olar – bir daha qalxmamaq üzərə…\n← Partiyalar hansı işləri görür?- “Elə bir gün yoxdur ki, tədbirimiz olmasın”… VİDEO\nAzərbaycan var hər kəsin gur səsində… →


“Payım” kolbasa və sosiskalarının “Halal” sertifikatı ləğv edilib – QALMAQAL – Tia.Az\n“Payım” kolbasa və sosiskalarının “Halal” sertifikatı ləğv edilib – QALMAQAL\n30 Sentyabr by İmran Kerimli\n“AzeSERT HALAL” “Halal” Məhsulların Sertifikatlaşdırılması Orqanı halal qida istifadəçilərinin nəzərinə çatdırır ki, “Payım” kolbasa və sosiskaları “Halal” deyil.\n“Payım” kolbasa və sosiskalarının istehsalçısı “Al-Sana” MMC tərəfindən AZS 731-1-2015 saylı HALAL QİDA Dövlət Standartının 5.2., 5.3.b), 5.9. və 5.11. maddələrinin kobud şəkildə pozulduğu aşkar edilib.\nFED.az məlumat verir ki, “AzeSERT HALAL” “Halal” Məhsulların Sertifikatlaşdırılması Orqanından “Marja”ya bildirilib ki, şirkətin istehsal etdiyi “Payım” Əmtəə Nişanlı kolbasa və sosiskaların HALAL QİDA Standartına uyğun olmadığı üçün həmin məhsullara verilmiş AZ031.14.01.07848.17, AZ031.14.01.07849.17, AZ031.14.01.078450.17, AZ031.14.01.07851.17 saylı, 28 dekabr 2017-ci il tarixli “Uyğunluq Sertifikat”-ları ləğv edilmişdir.\n“HALAL” Əmtəə Nişanından “Al-Sana” MMC tərəfindən istehsal olunan “Payım” Əmtəə Nişanlı kolbasa və sosiskaların üzərində və digər reklam xarakterli məlumatlarda istifadəsi qadağan edilmişdir.\nMəlumat üçün bildirək ki, HALAL QİDA Dövlət Standartının 5.2., 5.3.b), 5.9. və 5.11. maddələri müvafiq olaraq kəsim qaydaları, qoruyucu qida əlavələri, qida gücləndiriciləri və qida qatqı maddələri üzrə tələbləri müəyyən edir.\n“AL-SANA” MMC-DƏN AÇIQLAMA\n“Al-Sana” MMC-nin hüquqşunası Kamran Əfəndiyev məsələ ilə bağlı “Marja”ya bildirdi ki, “Al-Sana” MMC 2 saylı Bakı İnzibati-İqtisad Məhkəməsinə “Azsert Halal” MMC-nin tərtib etdiyi aktın və qərarın ləğv edilməsi üçün ərizə ilə müraciət edib: “Məhkəmənin 19 Sentyabr 2019-cu il tarixli qərarı ilə ərizəmiz əsaslı olduğundan təmin edilib. Yəni, Məhkəmənin qərarı ilə “Azsert Halal” MMC-nin “Uyğunluq Sertifikat”-larının ləğv edilməsi və “HALAL” Əmtəə Nişanından istifadənin qadağası barədə qərarının icrası dayandırılıb. Proses yekunlaşanadək sertifikatlar qüvvədədir. Məndə olan məlumata görə, qarşı tərəf məhkəməyə şikayət verməyib”.\n“GUYA ALDIĞIMIZ QİDA ƏLAVƏLƏRİ VƏ ƏDVİYYATLAR “HALAL” DEYİL”\nKamran Əfəndiyev bildirdi ki, “Al-Sana” MMC bu ilin Dekabr ayından sertifikatlaşdırma orqanı olan “Azsert Halal” MMC ilə əməkdaşlığı dayandırmağa qərar verib. Bu qərardan sonra “Azsert Halal”ın şirkətə qarşı münasibəti pisləşib, ilk öncə akt tərtib edilib, sonra qərar qəbul edilib:\n““Uyğunluq Sertifikat”-larının ləğv edilməsinə əsas olaraq qida əlavələrini və ədviyyatları aldığımız şirkətlərin “Halal” sertifikatlarının olmaması göstərilib. “Azsert Halal” bizdən tələb edir ki, aktda adları göstərilən şirkətlər ilə işləməyək. Əslində bu şirkətlərin çoxu “Halal” sertifikatlara sahibdirlər və biz məhkəmədə də təqdim etmişdik. Bir sıra qida əlavələri və ədviyyat istehsalçılarının isə “Halal” sertifikatı almasına ehtiyac yoxdur və ya onların sertifikatlaşdırılması üçün da standard və mexanizm də mövcud deyil. “Azsert Halal” 2017-ci ilin Dekabr ayında sertifikatları bizə təqdim edən zaman da bu faktları bilirdi. Nə üçün həmin vaxt qida əlavələri və ədviyyat təchizatçılarının “Halal” sertifikatları tələb edilmədi və bizə “Halal” sertifikatı verildi?!. “Al-Sana” MMC Dekabr ayında müddəti başa çatan sertifikatların yenilənməsini “Azsert Halal” MMC vasitəsilə həyata keçirmək istəmir, ehtimal ki, onlar müştərini itirməmək üçün bizə bu cür təzyiqlər edirlər. Həmçinin “Azsert Halal” bizim təchizatçıların onlardan sertifikat almaları məqsədini güdür. Bizim vasitəmizlə onlara da təzyiq edilir, belə ki, “Biz təchizatçılardan sertifikat tələb edək, onlar da mallarını satmaq üçün məcbur olaraq “Azsert Halal” sertifikat əldə etsinlər”. Biz Dekabr ayında sertifikatları “Azsert Halal”də yeniləməyəcəyik, beynəlxalq “halal” sertifikatı almağı nəzərdə tuturuq”.\nPosted in Manşet, Redaktor seçimi\nÖncəkiBakıda sahə rəisinin döyülüb öldürülməsinin təfərrüatı\nSonrakıMixeil Saakaşvili: “Yaxın aylarda Gürcüstana qayıdacağam”


Bakı, 1 oktyabr, SalamNews, B.Samid. İranın İslam İnqilabının Ali lideri Ayətullah Seyid Əli Xameneinin Ərdəbil, Zəncan, Şərqi-Azərbaycan və Qərbi-Azərbaycan üzrə nümayəndələri cari Qarabağ döyüşləri və Azərbaycan Ordusunun əks hücumu ilə bağlı birgə bəyanat veriblər.\nSalamNews İSNA-a istinadla xəbər verir ki, bəyanat ölkənin bir sıra rəsmi KİV-ləri, eləcə də dövlət televiziya kanalında yayımlanıb.\nSeyid Həsən Amili, Ərdəbil əyaləti üzrə nümayəndəsi;\nƏli Xatəmi, Zəncan əyaləti üzrə nümayəndəsi;\nSeyid Məhəmmədəli Ali-Haşim, Şərqi Azərbaycan əyaləti üzrə nümayəndəsi;\nSeyid Məhdi Qüreyşi, Qərbi Azərbaycan əyaləti üzrə nümayəndəsi.\n30 sentyabr, Urmiya”


Qızımın gül kimi adını ləkələməyə heç kimin haqqı yoxdur - xalq artisti Aygün Kazımova (FOTO)\nMədəniyyət 4 Aprel 2011 18:15 (UTC+04:00)\nAzərbaycan, Bakı, 4 aprel /Trend, müxbir Ş.Cavadsoy/\nAzərbaycanın xalq artisti Aygün Kazımova söz verdiyi kimi mətbuat nümayəndələrinin qarşısına çıxaraq, qızı İlqarə İbrahimovanın yayılmış videogörüntüsü barədə ətraflı danışdı. Trend BİA-nın mətbuat mərkəzində baş tutan mətbuat konfransında təkbaşına sualları cavablandıran xalq artisti, ilk növbədə, hadisə ilə bağlı nə səbəbdən 30 mart 2011-ci il tarixində gecə saatlarında xalqa ilk açıqlama verdiyini şərh etrdi.\n"Müxtəlif internet bazalarında bu videogörüntüyə sürətlə istifadəçi baxışının olması məni artıq bir aya yaxın idi ki, narahat edirdi. Amma videolar konkret "Youtube"da, "Facebook" sosial şəbəkəsində, eləcə də bəzi saytlarda yerləşdiriləndə isə mən buna dözə bilməzdim. Gecə saatlarında Trend Xəbərlər Şirkətinə gəlib, xalqa ilk müraciətimi ünvanlamazdan əvvəl videogörütünü mobil telefona çəkən Orxan Nəsirovun yaşadığı, Bakının Türkan kəndinə getmişdim. Bunu danmıram. Orxanın yaxınları elə bilirdi ki, indi Aygün Kazımova olduğum üçün mühafizəçilər, cangüdənlərlə birgə kəndlərinə gəlirəm. Amma onların fikirləşdiyi kimi olmadı.\nMən söhbətimizdə vasitəçi olan insanlarla əvvəlcə Şüvəlan qəsəbəsində getdim. Oradan isə şəxsi avtomobilimlə yox, onlara məxsus maşında uzun məsafə qət edib Türkana gəldim.\nAğsaqqallar və Orxanın atası Hacı Daşqınla söhbətim zamanı bir istəyim oldu. Qoy oğlu başda olmaqla, digər iki nəfər - görüntüdə olan Nicat Novruz-zadə, həmçinin İlqarə ilə paralel sinifdə oxuyan Eyyub adlı oğlan kamera qarşısında həm qızımdan, qızımın timsalında isə bütün analardan, bacılardan üzr istəsinlər. Razılığa gəlməyimiz uzanırdı. Hətta mən onlara təklif etdim ki, əgər uşaqlar narahat olarsa, vicdan əzabı çəkərlərsə, deyəcəyi sözləri özüm lentə almağa hazıram. İnanın, ətrafımdakı insanlar kamera çəkməyin detallarını belə öyrətmişdilər. Lakin nəticəsiz qaldı tələb etdiklərim. Sonra mobil telefon vasitəsilə söhbətimizi davam etdirirdik. Axı, hansı ana istəyər ki, qızına qarşı bu cür kobud qarayaxma olsun. Mən onlara yazdığım hər mesajımda, etdiyim hər zəngimdə "sizinlə danışan İlqarənin anasıdır" deyirdim. Digər iki uşağın valideynləri - xüsusilə də Nicatın atası Şahin Novruzovla da danışığımız oldu. İlk əvvəl məni valideyn kimi sakitləşdirməyə çalışan ata deyirdi ki, axı burada nə var ki, şişirdib böyüdürəm.\nOnun dilindən baş verənlərə belə bir reaksiya olacağını təsəvvürümə belə gətirmirdim. Nədənsə başa düşmək istəmirdilər ki, qızımın gül kimi adını ləkələməyə kimsənin haqqı yoxdur.\nGörüntülərdə daha çox səsi gələn Eyyubun valideynlərinin kimliyi ilə maraqlanmasam da, onun da üzr istəməyini reallaşdırmağa çalışacağam. Bu gün bu sözləri ona görə deyirəm ki, əgər onlar vaxtında üzr istəyib, baş verənləri ajiotaj səviyyəsinə gətirib çıxarmasaydılar, bəlkə də hər şey baş cür olacaqdı. Təşəkkür edirəm şəxsən hörmətli daxili işlər naziri Ramil Usubov cənablarına. O, ailəmizin üzləşdiyi bu problemə diqqətsiz yanaşmadı. Elə "Youtube"dan videoların çıxarılması da onun verdiyi göstəriş əsasında araşdırıldı və linklər saytdan çıxarıldı. Hacı Daşqın Türkanlının ondan 150 min manat pul tələb etməyimi deməsinə gəldikdə isə, qoy həm özü, həm də digər insanlar bilsinlər ki, Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsində (BMCMİ) öz istəyimlə ərizə yazanda mən məhkəmə zamanı maddi təzminat tələb edəcəyimi göstərmişdim. Və əgər onlar üzr istəməsələr, bütün gücümü səfərbər edəcəyəm ki, haqq öz yerini tapsın. Və onlar hər ay məhkəmənin çıxaracağı hökmə əsasən, gətirib öz əlləri ilə cərimələrini ödəyəcəklər. Axı, hansı kişilikdən, mənlikdən, qürurdan söhbət gedə bilər ki, 20 yaşlı günahsız qız həyatının ən gözəl anında depressiyanın qurbanı olsun? Bu sualı ünvanlayıram onlara. Dünya malında gözümün olmadığı çoxlarına məlumdur. Qoy üzr istəsinlər və məsələni böyütməkdə davam etməsinlər. Əgər şərtlərim reallaşsa, mən məhkəməyə müraciət etməkdən də imtina etməyə hazıram", - Aygün Kazımova dedi.\nDanışdıqca sanki od püskürən vulkanı xatırladan xalq artisti, Orxan Nəsirovun günün sonuna kimi televiziya vasitəsilə üzr istəyəcəyini dilə gətidi. "Orxan hazırda səhhəti ilə bağlı Türkiyənin İstanbul şəhərində yerləşən xəstəxanalardan birində müalicə alır. Hadisə baş verəndən bəri o, Türkiyə nömrəsi ilə zəng vuraraq baş verənlərdən narahatçılığını bölüşdü. Yaşadığım ilk gündən indiyə kimi yanımda olub hadisəni doğru şəkildə tamaşaçılara çatdıran ANS televiziyasının Türkiyə bürosunun əməkdaşları bu gün Orxanla müsahibə almağa çalışacaqlar. Orxan deyir ki, o, dostları ilə birgə illər öncə buraxdıqları səhvi düzəltməyə çalışacaq. Bu arada deyim ki, mən sonuncu dəfə ANS TV-nin"Günəbaxan" verilişinin 5 aprel tarixindəki canlı yayımında qarşı tərəflə üz-üzə gələcəyəm. İstəmirəm ki, hansısa qohum-əqrəbalarla danışım. Qoy uşaqların özləri gəlsinlər və üzr istəsinlər", - Kazımova əlavə etdi.\nMətbuatda qızı İlqarə İbrahimovanın səhhətində ciddi problemlər olması barədə yazılanları da şərh edən pop-diva, bunları qismən təsdiq etdi.\n"Videonun sürətlə yayıldığı ərəfədə özüm İlqarəni bir neçə günlük Moskvaya, əzizlərimin yanına göndərmişdim. Özünü yanımda günahkar hiss etsə də, günün bu günündə də başa salıram ki, qızım, sən uşaq olmusan. Və illər boyu kimlərə dost dediyinin fərqinə varmamısan. Axı, İlqarə kimi qızlar, elə lap böyük yaşda olan insanlar bu cür alçaqlıqlardan sığortalanmayıblar. Mən ona görə vuruşuram ki, başqa valideynlərin də gözləri açıq olsun.\nSizcə, bu söhbətdən sonra hansı valideyn istəyər ki, övladı təhsil ardınca xarici ölkəyə getsin?\nAxı, kim zəmanət verə bilər ki, Orxanlar, Nicatlar, Eyyublar İlqarəyə yaşatdıqları stressi, əzabı başqa qızların başına gətirməyəcəklər? Bunu ictimai qınağa çevirən insanlar haqqında isə mənfi fikir səsləndirmək istəmirəm. Ad çəkmək istəmirəm, başda sənət dostlarım olmaqla, tanıyıb-tanımamağımdan asılı olmayaraq, hər gün mobil telefonumla sevənlərimdən onlarla zəng qəbul edir, yüzlərlə mesajlar alıram. Dəstək olduqlarını deyirlər pərəstikarlarım. İlqarəni öz balası, məni də öz yerində təsəvvür edən anaların sayı həddindən artıq çox olduğu üçün ad çəkməkdə çətinlik çəkirəm. Aygün 22 ildir səhnədədir və xalq artisti fəxri adını alana qədər çox keşməkeşli sənət yolunda addımlayıb. Zirvəyə gələn yolda isə müəllimlərimin, pərəstişkar ordumun sevgisini, dualarını yaxından hiss etmişəm. Bu gün də o sevginin davam etdiyini görürəm. Aygünün qızı İlqarə İbrahimova həm də məni özünə doğma bilənlərin övladıdır. Və inanın ki, baş verən bu qarışıq olay xoşluqla bitməsə, fanatlarım bu videonu çəkəni, iştirakçılarını, eləcə də yayanları öz əlləri ilə parçalayarlar. Mən isə bunu istəmirəm. Qoy özlərində güc tapıb üzr istəsinlər", - Aygün Kazımova dedi.


LOLİTA - "Vəziyyət ruscadır" - PƏRVİN | Edebiyyatqazeti.az\n23.07.2021 10:48 | 1257 dəfə oxunub A A+ A- Proza\nDeyir - Lolita alma piroqunu yeyəndə meyvənin şirəsini üz-gözünə bulaşdırırmış, Humbert də bu mənzərədən vəcdə gəlirmiş. Lolita tennis oynayıb yorulandan sonra sütül bədəninin qoxusu ilə havalandırırmış qurbanını. Əslində, Nabokovun qəhrəmanlarına bu yöndən baxmaq mübahisəlidir. Ümumiyyətlə, mövzu uşaqlardırsa, hadisədə, bədii əsərdə, yaxud real həyatda balaca, kimsəsiz, günahsız bir qız varsa, beyin çox mətləbləri dərk etməkdə acizləşir. Körpələrin saf dünyasını kirləndirən hər şeyə qənim kəsilməlidi dünya... İlahi ədalət, yaxud qanunlar hər zaman, qeydsiz-şərtsiz uşaqların tərəfində olmalıdı. Onların gülməsi, sevinməsi, xoşbəxtliyindən ötrü zaman, zəmanə, böyüklər, ən balaca qəsəbədən, ən böyük, inkişaf etmiş ölkə hökumətlərinə kimi hər kəs, hamı çalışmalıdı. Bunlar dünya durduqca deyilən, anladılan, tədris və tərbiyə olunan məsələlərdir. Və təəssüf ki, zaman hələ də uşaqların qayğısız, qorxusuz, rahat yaşaya biləcəyi məqama gəlib çatmayıb. Müharibə, terror, mənşəyi bilinməyən xəstəlik və vahiməli proqnozlar ən çox balacalara görə hürküdür. Üstəlik, dünyanın özü qədər qədim və müalicəsiz sapıntıları... Bəli, bu sadəcə ayrı-ayrı manyakal düşüncəli insanların bəlası deyil, ümumbəşəri problemdi. Mənşəyi bilinmir, tapılan səbəblər də nəticəyə-həllə xidmət etmir. Sadəcə, faktla üz-üzə qalırıq; uşaqların hüquqlarını müdafiə edən yüzlərlə, minlərlə qanunların, konvensiyaların, nə bilim daha hansı sənədlərin var olduğu bir zamanda, körpə ölümlərini, azyaşlıların müxtəlif üsullarla istismarını lənətləyən sosial layihələr bolluğunda hardasa, hansısa gözdən uzaq məhəllədə qandonduran cinayətlər törədilir. Ölüm hökmündən ömürlük məhkumluğa kimi hamısı yoxlanıb, yenə heç nə dəyişmir, kökü kəsilmir bu amansızlıqların. Nabokovun "Lolita" romanını məhz bu mübarizənin tərkibi kimi qəbul etməyə, anlamağa çalışıram. Axı sənət şərə xidmət edə bilməz və hüdudsuz istedad sahibi, dünya şöhrətli yazıçı da hansısa başqa səbəbdən bir uşaqbaz haqda roman yazmazdı. Əlbəttə, əsərin qəhrəmanı Humbertə, azyaşlılara meyil salan 37 yaşlı manyaka yazıçının nə sevgisini, nə də nifrətini duymaq mümkündür. Sadəcə, hansısa simvolların və işarələrin vasitəsilə bu insanın nə qədər aşağı, alçaq olduğu göstərilir... Zaman keçdikcə əsərin yozumunda ortaya çıxan bütün böyük ideyalara və müəllifin niyyətinin faydalı olmasını göstərən dərin mətləblərə baxmayaraq, Nabokov özü də mətni aşkara çıxarmaqda tərəddüd edirmiş. Hətta bir dəfə əlyazmalarını yandırmaq istəyəndə həyat yoldaşı zorla xilas edir əsəri. Bəlkə elə bu səbəbdən romanı xanımına, Veraya ithaf edib... Elə bu ithafın özü də oxucunu çaşdırır... Axı ilk baxışda amansız, hətta murdar mövzu təsiri bağışlayan əsər sevimli xanıma niyə həsr olunsun ki?! Həm də Nabokov deyirdi ki, Lolita onu İkinci Dünya müharibəsindən sonrakı depressiyadan xilas edib. Romanı 1946-cı ildə Amerikada yazmağa başlayıb və əsərin ilk adı "Dəniz kənarındakı Krallıq" qoyulub. Yazıçı mətn üzərində 8 il çalışıb və 1954-cü ildə bitirib. Amma bu hələ heç nə demək deyildi. Hətta azad Amerika cəmiyyətində belə mətn birmənalı qarşılanmayıb və heç bir nəşriyyat "pornoqrafiya" nəşr etdirməyi öz öhdəsinə götürməyib. Bu səbəbdən roman 1955-ci ildə Parisdə daha çox avanqard ədəbiyyat çapı üzrə ixtisaslaşmış, açıq-saçıq mövzulara üstünlük verən nəşriyyatda nəşr olunub.\nQısa müddətdə roman ətrafında dəhşətli bir qalmaqal başladı. Əsərə yanaşmalar müxtəlif idi, onu ən yaxşı kitablardan biri hesab edənlər də, "bütün kitablardan ən çirklisi" adlandıranlar da az deyildi. Amma elə bu mübahisələr, qalmaqallar da əsərin uğuru oldu. Amerikada işıq üzü görəndən sonra kitab bestseller oldu və Nabokov dünya şöhrəti qazandı. Yazıçı özü bu romanı yaradıcılığın zirvəsi sayır, "ciddi məqsədlə yazılmış ciddi bir kitab" adlandırır və ən yaxşı ingilisdilli ədəbi nümunələrdən hesab edirdi. Bir müddət sonra özü əsəri ruscaya tərcümə də etdi və rusca "Lolita" SSRİ-yə yalnız 1967-ci ildə gəldi, "samizdat"ların çörək ağacı oldu, qanunsuz şəkildə ildırım sürəti ilə paylandı və Sovet tənqidçiləri tərəfindən birmənalı şəkildə qınandı. Amma elə Amerika nəşrinin ön sözündə yazıçı gələcək ittihamları öncədən görüb cavabını vermişdi. Əsərin pornoqrafiyadan əsas fərqini izah da etmişdi; estetik yön və hadisələrin istedadla yazılması əsas şərtdir...\nÜmumiyyətlə, elə bu gün də əsəri mütaliə edəndə görürük ki, romanın mövzusu, bədbəxt bir yetim qızla azğın ögey atası, himayədarı arasındakı ağrılı əlaqədən ibarət deyil. Bu, sadəcə, bir süjet konturudu. Romanın mövzusu, yetkinləşməmiş və sağlam olmayan bir insan Humbert Humbertin ehtirası, bu ehtirasın psixoloji səbəbləri və ağrılı təzahürləridi. İlk oxucuları "Lolita"nın mövzusunu məcazi olaraq müəyyənləşdirib simvolik mənalar axtarmışdılar: "Qoca Avropa gənc Amerikanı pozur" ideyasını ortaya qoymuşdular. Ancaq Nabokov özü, elə Amerikan nəşrinə ön sözdə oxucularından kitabda olmayanın əsərə sırınmamasını xahiş etmişdi. Öndə olan hadisədi - balaca qızın hisslərinin, bədəninin, zamanının, uşaqlığının istismarı... Yetkinlik yaşına çatmış kişinin öz ehtirasına qalib gələ bilməməsi, uşaqlıq travmalarının onun taleyinə, yaşantılarına təsiri. Yazıçı Humbertin uşaqikən sevdiyi Anabellaya qovuşa bilməməsini və qızın elə o zaman fikirdən, ağrıdan dünyasını dəyişməsini və qəhrəmanın duyğularının ölmüş, körpə sevgiliyə bağlı qalmasını təməl olaraq göstərir. Əgər o zaman balaca Humbert sevgilisini itirməsəydi, o travmanı yaşamasaydı, özü ilə birgə sevgisi, ehtirası da yaşa dolacaqdı... Amma Lolitada günah varmı?!\nDeyilənə görə, Nabokov əsərin mövzusunu reallıqda yaşayan və illərlə istismara məruz qalan uşağın həyatından götürüb. Və qəribədir ki, elə o zamanlar da mətbuatda gedən xəbərlərdə həmin o zərərçəkən qızcığaz günahlandırılırmış. "Lolita"nı da oxuyan çoxlarında bu reaksiya yaranır; anasını itirmiş qızcığazın Humberti yoldan çıxarması, yazıçının dediyi "nimfetka" (oxu: iblis) xarakterinə uyğun olaraq şeytanlıq etməsi və bununla da günahkar sayılması... Mənə görə Nabokov günahkarın mühit olduğunu deməyə çalışır. Bəlkə bir az da taledən qaçılmazlığı göstərir. Əsərin ayrı-ayrı bölümlərində adam sual qarşısında aciz qalır; məgər Lolita uşaq idimi?! Axı o elə Humbertdən əvvəl öz rəfiqəsi ilə birgə Çarli adlı yaşıdının ağlını başından almışdı?! Bir də yazıçı bəlkə əsər boyu yeganə didaktik epizodda Humbertin dağın başında oturub aşağıda oynayan, şənlənən uşaqları müşahidə etdiyi məqamda Lolitanın gerçək yaşına eyham vurur. Humbert deyir ki, hay-küyləri bir-birinə qarışmış, deyib-gülüb əylənən uşaqların arasında Lolita da vardı, amma onun səsi yox idi o səslər arasında... Həm də əsər, doğrudan da, ikrah hissi oyadardı, həqiqətən "tərbiyəsiz" sayılardı, əgər Lolita eşqi Humberti sağaltmasaydı. Əgər romanın əvvəlindən, daha doğrusu, səfərin başlanğıcından qəhrəman uşaqların çox olduğu məkanlar axtarırdısa, elə Lolitanın özüylə birgə başqa nimfetkalara tamaşaya gedirdisə, hətta Lolitanın böyüyəcəyini, yetkinləşəcəyini düşünüb onu başından edəcəyi zamanı düşünürdüsə, əsərin sonunda bu fikirləri 180 dərəcə dəyişdi.\n"Gün ərzində mən bir dəlilik qütbündən digərinə keçirdim. Düşünürdüm ki, bir neçə ildən sonra sehrli nifetkalığı buxarlanıb itmiş qəliz bir yeniyetmədən bu və ya digər üsulla canımı qurtarmalıyam".\nBəli, o zaman Humbert həyatında yeni bir 9 yaşlı Lolinin peyda olacağını möcüzə kimi xəyal edir. Amma zaman və Lolita sevgisi, hələ üstəgəl, sevimli Lolisini birdəfəlik itirməsi düşüncələrini alt-üst edir. Mənə görə, yazıçının əsas niyyəti məhz sonda, başqa gənc bir oğlanla yaşayan, ondan hamilə qalan Lolitanın yanına gəlmiş Humbertin halında açılır:\n"Budur o qarşımdadır, Mənim Lolitam, on yeddi yaşında ümidsiz şəkildə solmuş, içindəki uşaqla birgə odur! Mən baxırdım və doymurdum və möhkəm bilirdim ki, ölərəm onsuz - onu həyatımda təsəvvür etməyəcəyim, yaxud arzulayacağım qədər sevirəm. Ondan çox yüngül bir bənövşə mehi qalmışdı, o nimfetkanın xəzanının əks-sədası duyulurdu. Amma şükür ki, mənim ilahiləşdirdiyim təkcə bunlar deyildi. Qəlbimin qarmaqarışıqlığında saxladığım günah mahiyyətcə kiçilmişdi, mən onu silmişdim və lənətləmişdim. Mənə nifrət edə bilərsiniz, amma məni asana, boğana kimi mən bu həqiqətimi çığıracam.\n...Mən həmişə dəli olacam onun dərdindən, onun yuxulu görkəmindən havalanacam, gənc, qalın səsindən cuşa gələcəm, mənim Lolitam...".\nBu sözlər bir uşaqbazın balaca günahsız haqqında murdar ehtiras dolu etirafları deyil. Bunlar özünü, düşüncələrini dərk etmiş, törətdiklərindən peşman olmuş, bəlkə elə o uşaq vaxtı itirdiyi Anabeli də Lolita simasında böyütmüş və bununla da bəlasından qurtulmuş yetkin kişinin narahat ovqatıdır. Son anda Humbert Lolitanı elə o halında, başqasının uşağı ilə birgə qaçırmaq, həmişəlik öz qadını etmək istəyir. Və Lolita imtina edir...\n"Mən üzümü əllərimlə örtdüm və indiyəcən yaşadığım ən dəhşətli acı ilə göz yaşı tökdüm. Sən əminsən, tam əminsən ki, mənimlə getməyəcəksən?! Gedəcəyinə aid hansısa uzaq bir ümid də yoxdu hə?!".\nYox idi, əlbəttə, yox idi. Humbertlə qalmaq əbədi bir uşaqlıq yaşamağa bərabər olardı. Lolita isə öz körpəsini, balasını gözləyirdi. Və əlbəttə, bütün bu romantik sözlər, ifadələr, illərlə ən çirkin duyğularla yaşamış insanın son etirafları, hətta qadınının hayıfını çıxmaqdan ötrü onu qaçırmış adamı öldürməsi, həbsxanaya düşməsi, orda xatirələrini bölüşməsi heç nəyi dəyişmir. Lolita qurbandı! Humbert xəstədir! Qalib olan isə sevgidir!\nNabokovu bir gecədə məşhur edən bu əsər sənətə aid əbədi bir resepti təsdiqləyir; əsas olan nə yazmaq yox, hansı mövzuda yaratmaq yox, necə yazmaqdı, nə cür təqdim etməkdi. Peşəkarlıq və istedadın səxavətlə xərclənməsi bu qədər mübahisəli mövzunu belə sənət nümunəsi kimi qavramağa sövq edə bilər oxucunu. Təəssüf ki, zaman keçdikcə azadlığın yanlış qəbul olunması, "nədən gəldi yaz" çağırışları, "təki oxunsun" kriteriləri sənətin də keyfiyyətini aşağı saldı. Bəlkə ona görə çağdaş rus ədəbiyyatını araşdıran çoxları nə qədər acı olsa da bir reallığı təsdir edirlər: "Rus ədəbiyyatının keçmişi onun gələcəyidir" - deyirlər... Gələn dəfə isə məhz bu reallığın səbəblərindən danışacam!


Finca istiqrazlarına 5 investor 5 sifariş təqdim edib - HƏRRACIN NƏTİCƏSİ | marja.az\nFinca istiqrazlarına 5 investor 5 sifariş təqdim edib - HƏRRACIN NƏTİCƏSİ\n27 dekabr 2021-ci il tarixində Bakı Fond Birjasında "FİNCA Azerbaijan" QBKT MMC-nin tədavül müddəti 2 (iki) təqvim ili olan AZ2002019209 dövlət qeydiyyat nömrəli, 3 milyon həcmində, faizli, təmin edilməmiş sənədsiz, adlı istiqrazlarının yerləşdirilməsi üzrə hərrac yekunlaşıb.\nBirjanın yaydığı məlumata görə, hərrac zamanı 5 investor tərəfindən 5 sifariş təqdim edilib.\nSifarişlərin nominal qiymətlə ümumi məbləği 3 milyon manat olub.\nİstiqrazların nominal qiymətlə yerləşdirilmiş həcmi isə 3 milyon manat təşkil edib.\nİstiqrazların ödəmə tarixi 17 dekabr 2023-cü ildir.\nİstiqrazın illik faiz dərəcəsi 12.5 % , faiz ödənişləri 3 təqvim ayından bir olmaqla investorlara ödəniliəcəkdir.


Əməkdaşımız Respublika Elmi Konfransıda | Filologiya Fakültəsi\nƏməkdaşımız Respublika Elmi Konfransıda\nBy İlkin Abbasov Dek 27, 2016 Xəbərlər\nMingəçevir Dövlət Universitetində “Qloballaşma və regional inteqrasiya” mövzusunda Respublika elmi konfransı keçirilib. Konfransda Mingəçevir şəhər İcra Hakimiyyəti başçısının birinci müavini, s.f.d. İlham İsmayılov, respublikanın bir sıra ali təhsil müəssisələrinin professor-müəllim heyyəti, doktorant, dissertant, elmi-tədqiqat müəssisələrinin elmi işçiləri iştirak ediblər.\nMingəçevir Dövlət Universitetinin Elmi işlər üzrə prorektoru, i.e.d., prof. Veysəl Əyyubov “Qloballaşma şəraitində Azərbaycan Avropa və regionun enerji təhlükəsiz-liyinin təminatçısı kimi”; Mingəçevir Dövlət Universitetinin Mühəndislik fakültəsinin dekanı tex.f.d., dos. Vüqar Mustafayev “Qloballaşma dövründə Azərbaycan sənayesinin inkişafı və regional inteqrasiya perspektivləri”; Mingəçevir Dövlət Universitetinin Humanitar fənlər kafedrasının müdiri s.f.d., dos. Esmira Cəfərova “Qloballaşma və humanitar inteqrasiya”; Mingəçevir Dövlət Universitetinin İnformasiya texnologiyaları və sistemləri kafedrasının baş müəllimi, tex.f.d. Möhübbət Əhmədov “İnnovativ informasiya-kommunikasiya texnologiyaları layihələri qloballaşma və regional inteqrasiya kontekstində” mövzularında çıxış etmişlər.\nBölmə iclasında universitetimizin əməkdaşı Azərbaycan dilinin tədrisi kafedrasının baş müəllimi,dissertant Aytən Əhmədova iştirak etmişdir .Aytən Əhmədova”Təhsildə İKT-dən istifadə və dünyaya inteqrasiya”mözusunda çıxış etmişdir.\nSonda rektor A.Hacıyev konfrans və məruzələr barədə fikirlərini bölüşdü. Məruzələrin yüksək səviyyədə hazırlandığını bildirdi. Konfransın işində iştirak edən ali təhsil müəssisələrinin professor-müəllim heyyəti, doktorant, dissertant, elmi-tədqiqat müəssisələrinin elmi işçilərinə təşəkkür etdi. A.Hacıyev bununlada, konfransın plenar iclasının başa çatdığını qeyd etdi və proqrama uyğun olaraq, konfrans işini iki gün ərzində bölmə iclaslarıında davam edəcəyini vurğuladı.\nQeyd edək ki, konfrans Azərbaycan Respublikası Təhsil Nazirliyinin 26.02.2016-cı il tarixli 120 saylı əmri ilə təsdiq edilmiş “Azərbaycan Respublikası Təhsil Nazirliyi sistemində fəaliyyət göstərən ali təhsil müəssisələrində 2016-cı ildə keçiriləcək beynəlxalq və respublika elmi konfrans və simpoziumların siyahısı” əsasında keçirilib.\nMəhərrəm Orucovun dissertasiyasının müzakirəsi


Azərbaycan Prezidentinin Rəsmi internet səhifəsi - MÜRACİƏTLƏR » Prezidentə yazırlar Kamran Kərimovdan, Ağdaş, Azərbaycan\nKamran Kərimovdan, Ağdaş, Azərbaycan\n08 fevral 2013, 14:05\nÖz adımdan və ailəm adından Sizi salamlayıram. Ölkəmizdə ordu quruculuğuna və təhsil sisteminin inkişafına, səhiyyəyə göstərdiyiniz diqqətə, milli mədəni irsimizin qorunub saxlanmasına və dünyada təbliğinə, xarici ölkələrdə xalqımızın və dövlətimizin müsbət imicinin möhkəmlənməsi, xalqımızın rifahının yüksəldilməsi naminə gördüyünüz işlərə, idman sahəsindəki əvəzsiz fəaliyyətinizə görə Sizə minnətdarlığımızı bildiririk.\nMöhtərəm Prezident, Siz ulu öndərimiz Heydər Əliyev strategiyasının layiqli davamçısı olaraq, elimizə, obamıza, xalqımıza gözəl, firavan həyat bəxş etmisiniz. Əkrəm Naibov haqqındakı Sərəncamınız bizim hər birimizin qəlbini riqqətə gətirdi. Sevincimizin həddi-hüdudu yoxdur. Sizin Azərbaycan millətinə, onun tarixinə verdiyiniz qiymət Vətənə hədsiz məhəbbətinizin nəticəsidir. Siz bir daha bütün dünyaya bəyan etdiniz ki, Azərbaycan heç vaxt öz vətəndaşını, öz köçkününü arxa-dayaqsız qoymayacaqdır.\nXalqımızda qələbə əzmini artırdığınıza, göstərdiyiniz qətiyyət və cəsarətə görə istefada olan zabit kimi Sizə məhəbbətim birə-min artdı.\nHər zaman Sizin əmrinizlə yenidən hərbi qulluğa qayıdaraq vətənimizin keşiyində durmağa və uğrunda şəhid olmağa hazıram. Ömrümün sonuna qədər bu gözəl günü gözləyəcəyəm. Uca Tanrıdan Sizə və ailənizə möhkəm cansağlığı arzulayıram.\nKərimov Kamran Fətəli oğlu.\nAzərbaycan Respublikası, Ağdaş rayonu Ləki qəsəbəsi.


20:00 27.11.2018 (Yenilənib 17:17 27.11.2018)\nMinsk Qrupu gələcəkdə də vasitəçilik missiyasında da uğur qazana bilməyəcək\nDağlıq Qarabağdakı separatçı rejimin lideri Bako Saakyanın ABŞ, Fransadan və Rusiyaya səfəri Bakıda narazılıqla qarşılanıb. Azərbaycan XİN-in verdiyi açıqlamalarda Bakı bu səfərə öz kəskin etirazını bildirib.\nƏlbəttə ki, Saakyanın ATƏT-in Minsk qrupu həmsədrlərinin təmsil edildiyi ölkələrə səfərini erməni lobbisinin fəaliyyəti kimi dəyərləndirmək mümkündür. Unutmaq olmaz ki, ABŞ-da erməni lobbisi güclüdür. Rusiyada da ermənilər mühüm postlarda əyləşiblər. Digər tərəfdən, Ermənistandan kənarda ermənilər ən çox Rusiya ərazisində yaşayır. Rəsmi rəqəmlərdə bir milyon yarım göstərilsə də, qeyri-rəsmi mənbələr onların sayının bir neçə milyon olduğunu təxmin edir. Amerikanın erməni icması Rusiyadan sonra Ermənistandan kənarda yaşayan ikinci ən böyük erməni icması hesab edilir. Müxtəlif mənbələrdə ABŞ-da 800.000 ilə 1.500.000 arasında erməni əsilli insanın yaşadığı göstərilir. Fransada 250-750 min arasında erməni mənşəli insanın yaşadığını təxmin edir.\nMinsk və Aşqabad səfərlərinin mümkün nəticələri\nDigər tərəfdən, ATƏT-in Minsk Qrupunun həmsədrinin vasitəçiliyi ilə aparılan danışıqlar nəticə vermir, savaş variantı da bölgə üçün risklidir. Belə olan halda rəsmi Bakı status-kvonu dəyişdirmək və beynəlxalq aləmin diqqətini Dağlıq Qarabağ münaqişəsinin həllinə yönəltmək üçün qeyri-standart addım haqqında düşünə bilər. Belə bir addım rəsmi Bakının ATƏT-in Minsk Qrupunun vasitəçiliyindən imtina etməsi variantıdır. Bəllidir ki, ATƏT Minsk Qrupu təsir mexanizmlərinə malik deyil. Qrupun arqumenti bundan ibarətdir ki, tərəflər könüllülük əsasında razılaşmaya gəlməlidirlər, onlar bu işə yalnız kömək edə bilərlər.\nBütün bunlar o deməkdir ki, Minsk Qrupu gələcəkdə də vasitəçilik missiyasında da uğur qazana bilməyəcək. Bu isə status-kvonun davamı deməkdir. Bəzi araşdırmaçılar belə hesab edirlər ki, rəsmi Bakının status-kvodan qurtulmağının bir yolu da Minsk Qrupundan imtinadır. Odur ki, sual yaranır - rəsmi Bakı Minsk Qrupundan imtina edərsə, bu, Azərbaycan üçün hansı yeni imkanlar yarada bilər?\nAzərbaycanın Minsk Qrupundan imtinası Bakının vasitəçilik məsələsində ATƏT-dən imtinası anlamına gəlir. Rəsmi Bakı hər zaman Dağlıq Qarabağ məsələsini BMT müstəvisinə çıxarmaq istədikdə bu təşkilat mövzunun müzakirəsini bir arqumentlə rədd edir - Qarabağ məsələsi ilə ATƏT məşğul olur, biz bu məsələyə qarışa bilmərik. Belə bir fikir mövcuddur ki, rəsmi Bakı ATƏT-in Minsk Qrupundan imtina edərsə, BMT Dağlıq Qarabağ probleminə diqqət yetirmək məcburiyyətində qalacaq. Bu isə nəzəri olaraq BMT-də işğal olunmuş Azərbaycan torpaqları ilə bağlı qəbul olunan 4 qətnamənin də gündəmə gətirilməsinə şərait yarada bilər.\nDünya iki antaqonist ideologiyanın məngənəsində: Silahsız müharibənin "ayaq səsləri" gəlir\nƏlbəttə, bu o demək deyil ki, münaqişənin həlli ilə BMT məşğul olacaq. Ancaq rəsmi Bakının ATƏT-in Minsk Qrupunun vasitəçilik missiyasından imtinası ən azı beynəlxalq aləmə siqnal ola bilər ki, Azərbaycan mövcud vəziyyətlə barışmır və işğal altındakı torpaqlarının boşaldılmasını tələb edir. BMT və ATƏT bölgədə müharibə istəmirlər, ona görə də Minsk Qrupunun əvəzinə başqa formatı müzakirə etmək məcburiyyətində qalacaqlar. Digər tərəfdən, rəsmi Bakının Minsk Qrupundan imtinası başqa formatın axtarışına yol açacaq. Yeni vasitəçiyə və ya vasitəçilərə ehtiyac yaranacaq. Onsuz da ABŞ və Fransa illərdir fəal vasitəçilik missiyası həyata keçirmirlər, bütün təşəbbüs Rusiyanın əlindədir. Bakı Türkiyənin vasitəçilər sırasına qatılmasını istəyir. Bu varianta İrəvan etiraz edir. Lakin əgər Kreml Ankara ilə anlaşarsa, Moskva İrəvana təzyiq edib bu prosesə Türkiyənin qatılmasına şərait yarada bilər. Türkiyənin vasitəçilik prosesinə qoşulması Azərbaycanla yanaşı Rusiya və Ermənistanın da xeyrinədir. Çünki Ankara Vaşinqton və Avropa Birliyi ölkələrindən fərqli olaraq Rusiya ilə sıx münasibətlərə malikdir və Moskvanın bölgədəki maraqlarını nəzərə alır. Digər tərəfdən, Ermənistan üçün Türkiyə ilə münasibətlərin nizamlanması və sərhədin açılması vacibdir. Beləliklə, ATƏT-in Minsk Qrupundakı ABŞ, Fransa və Rusiya həmsədrliyi Rusiya + Türkiyə tandemi ilə əvəz oluna və bu, danışıqlar prosesini canlandıra bilər. Məsələn, bu dördlükdən (Azərbaycan, Ermənistan, Rusiya və Türkiyə) ibarət daimi təmas qrupu formalaşdırıla bilər. 4 ölkənin diplomatları daimi əsasda müzakirələr apararaq Dağlıq Qarabağ münaqişəsinin həlli ilə paralel Türkiyə-Ermənistan münasibətlərinin nizamlanmasını və Rusiyanın bölgədəki maraqlarını nəzərə alacaq plan hazırlaya bilərlər. Azərbaycanın Minsk Qrupundan imtinası Fransanın vasitəçilik missiyasına son qoyacaq.\nRəsmi Bakı Minsk Qrupunun xaricində də Fransa ilə münasibətlərin inkişafının tərəfdarıdır. Fransa dünyanın ən iri və modern silah istehsalçılarından biridir. Rəsmi Bakı Fransadan silah almağa çox çalışır. Paris bu silahları Azərbaycana satmamasını Dağlıq Qarabağ münaqişəsində vasitəçilik missiyası ilə əlaqələndirir. Ancaq əgər Fransa vasitəçi olmayacaqsa, onda Parisin Azərbaycana milyardlarla dollar həcmində silah satmaq şansı yarana bilər. Fransa NATO-nun üzvüdür, bu təşkilatın isə Azərbaycan və Ermənistana silah satmamaqla bağlı qeyri-rəsmi qərarı var. Ancaq bu qərardan ən çox istifadə edən Rusiya və İsraildir. Hər iki dövlət Azərbaycana milyardlarla dollar həcmində silah satır. Ona görə də bir müddətdən sonra maliyyəyə ehtiyacı olan və silah bazarında Rusiya ilə rəqabət aparan NATO ölkələrinin Azərbaycana silah satmamaq qərarına yenidən baxması mümkündür.\nATƏT-in Minsk Qrupunu sərt şəkildə tənqid etməsi həmçinin Azərbaycanın səmərəsiz danışıqlar prosesindən yorulması kimi qiymətləndirilməlidir. Azərbaycan özünü xilas edə biləcək yeni mexanizmlər təklif etmək istəyir. Lakin unutmaq olmaz ki, nə qədər ATƏT-in Minsk qrupunu tənqid etsək də, burada təmsil olunan ölkələr dünyanın aparıcı dövlətləridir və onların da Cənubi Qafqazda maraqları vardır. Həmsədr ölkələr dünyada gedən proseslərə təsir gücünə malikdirlər. Bu dövlətlərin istəyi xaricində formatı dəyişmək və ora başqa dövlətləri cəlb etmək problematikdir. Bir fakta da diqqət edək ki, Bakı Minsk qrupundan imtina etsə, Ermənistan öz təbliğatında bundan istifadə edəcək, Azərbaycana qarşı təbliğata başlaya bilər. Bu səbəbdən, ATƏT-in Minsk qrupundan imtina sıradan bir məsələ deyil. Belə məsələlərdə isə soyuqqanlı qərar qəbul etmək zəruridir...\n10:23 12.07.2020 (Yenilənib 22:23 11.07.2020)\nMilli Məclisin deputatı Aydın Mirzəzadə deyir ki, prezident İlham Əliyevin yürütdüyü siyasət ölkəmizdə bu problemin həll olunmasına və ölkəmizin milli maraqlarının qorunmasına xidmət edir\nAydın Mirzəzadə: “Bu gün aparılan siyasət yoluxmanın qarşısını almağa yönəlib”\nHətta çətin bir dövrdə biz 30-dan çox ölkəyə yardım göstərmişik və düz etmişik. Bunu Prezident İlham Əliyev iyulun 6-da Bakının Xətai rayonunda Fövqəladə Hallar Nazirliyinin Tibb Mərkəzinin koronaviruslu xəstələrin müalicəsi üçün nəzərdə tutulan modul tipli hospitalı ilə tanışlıqdan sonra Azərbaycan Televiziyasına, İctimai Televiziyaya və “Xəzər” Televiziyasına müsahibəsi zamanı deyib.\nMilli Məclisin deputatı Aydın Mirzəzadə Sputnik Azərbaycan-a deyir ki, Azərbaycan koronavirus pandemiyası vaxtı operativ reaksiya göstərən ölkələrdən biridir:\n“Hər bir ölə resurslarına uyğun olaraq mübarizə aparmağa çalışır. Ölkəmizdə görülən tədbirlərin nəticəsi olaraq xəstələnənlərin sayının müəyyən sayda saxlamaq mümkün olur və artımın qarşısı alınır. Bu gün aparılan siyasət artımın qarşısını almağa yönəlib. Aparılan siyasət həm daxildəki problemin həllinə, həm də dost ölkələrə yardımlar edilməsinə imkan verir. Prezident İlham Əliyevin yürütdüyü siyasət ölkəmizdə bu problemin həll olunmasına və ölkəmizin milli maraqlarının qorunmasına xidmət edir”.\nAydın Mirzəzadənin geniş şərhinə audiofaylda qulaq asa bilərsiniz


10 Avqust 2014 00:07\nBu gün Bakıda və Abşeron yarımadasında hava şəraitinin dəyişkən buludlu olacağı, əsasən yağmursuz keçəcəyi gözlənilir. Mülayim şimal-qərb küləyi gündüz arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentinin mətbuat xidmətindən Axar.az-a verilən məlumata görə, havanın temperaturunun gecə 23-27, gündüz 32-37 dərəcə isti olacağı gözlənilir.\nAtmosfer təzyiqi normadan aşağı 756 mm civə sütunu, nisbi rütubət gecə 70-80, gündüz 45-55 faiz təşkil edəcək.\nAzərbaycanın rayonlarında avqustun 10-da hava şəraitinin əsasən yağmursuz keçəcəyi, lakin gecəyə doğru bəzi dağlıq və dağətəyi rayonlarda şimşək çaxacağı, lokal qısamüddətli az yağış yağacağı gözlənilir. Qərb küləyi əsəcək, arabir güclənəcək.\nHavanın temperaturunun gecə 21-26, gündüz 35-40, dağlarda gecə 12-17, gündüz 25-30 dərəcə isti olacağı gözlənilir.


"UNİBANK"IN HİMAYƏDARININ ERMƏNİ SEVGİSİ » "Dünya" informasiya agentliyi\n"UNİBANK"IN HİMAYƏDARININ ERMƏNİ SEVGİSİ\nTarix: 17-10-2011, 11:22 | Çap et\n"MİGOM"UN TƏBLİĞATI HANSI MƏQSƏDƏ XİDMƏT EDİR?\nDİA.AZ: - Keçənlərdə işğal olunmuş Azərbaycan ərazilərində fəaliyyət göstərən xarici şirkətlər, eyni zamanda bu şirkətlərlə, hətta ermənilərin özləri ilə ciddi biznes əlaqələri quran məmurlar haqda geniş yazı dərc etmişdik. Bu istiqamətdə apardığımız araşdırmalar ortaya yeni faktlar çıxarmaqdadır. Bu dəfə məsələ Dağlıq Qarabağ ərazisində qeyri-qanuni fəaliyyətlə məşğul olduğuna görə Azərbaycanın "qara siyahı"sında yer alan şirkətin Azərbaycan məmurlarından biri ilə iş birliyi ilə bağlıdır. Söhbət "MİGOM" pulköçürmə sistemindən gedir.\nİyun ayında Azərbaycanın Mərkəzi Bankı tərəfindən ölkə ərazisində fəaliyyət göstərən beynəlxalq pul köçürmə sistemlərinin monitorinqi zamanı işğal altında olan ərazilərində "MİGOM" sistemi vasitəsilə pul köçürmələrinin həyata keçirildiyi müəyyən edilib. Onu da qeyd edək ki, Mərkəzi Bank tərəfindən əvvəllər də müəyyən olunmuş belə halların aradan qaldırılması istiqamətində pul köçürmə sistemlərinə və onların nəzarət orqanlarına xəbərdarlıq edilərək, işğal altında olan ərazilərdə pul köçürmələrinin həyata keçirilməsinin dayandırılması tələb edilmiş, əks təqdirdə Azərbaycan Respublikasında fəaliyyət göstərən bütün banklara həmin pul köçürmə sistemləri ilə əməkdaşlığın qadağan ediləcəyi bildirilib. "MİGOM" pul köçürmə sistemi tərəfindən qeyd olunan halların təkrarlanmasını və edilən xəbərdarlıqlara baxmayaraq, işğal altında olan ərazilərdə qanunsuz fəaliyyətin davam etdirilməsini nəzərə alaraq, Mərkəzi Bank 2010-cu il 08 iyun tarixindən Azərbaycan Respublikasında fəaliyyət göstərən bütün banklara bu sistemlə işgüzar münasibətlərin dayandırılmasını tapşırıb.\nMərkəzi Bankın bu qərarına rəğmən adıçəkilən pul köçürmə sistemi Bakı küçələrində və metroda reklam olunur. Metronun qatarlarında quraşdırılmış monitorlarda yayımlanan reklamlar arasında Azərbaycanda fəaliyyət göstərən bir sıra pul köçürmə sistemləri ilə bərabər "MİGOM" pul köçürmə sistemi də var.\nMəsələ ilə bağlı Metronun monitorlarında reklam yerləşdirən firmanın - "İNNOMARK" MMC-nin əlaqə telefonlarına zəng vurduq. Televonumuza cavab verən şirkətin Kazımov soyadlı məsul şəxsi bildirdi ki, bir şirkət olaraq reklamın məzmununa görə məsuliyyət daşımırlar: "Müqavilədə də bu barədə göstərilir. Əgər reklam olunan məhsul reklam qanununa zidd deyilsə, bizim buna öhdəçiliyimiz yoxdur".\nNə qədər maraqlı olsa da cənab Kazımov əvvəllər də onlara bu kimi iradların bildirildiyini dedi: "Azərbaycan qanunvericiliyinə görə bu məsuliyyəti biz yox, həmin reklamın sifarişçisi olan şirkət daşıyır. Biz yalnız reklamların məzmun və formasına cavabdehik." Hüquqi baxımdan şirkət haqlıdır. Doğurdan da "MİGOM" pul köçürmə sistemi hansı bank tərəfindən reklam olunursa məsuliyyət də məhz onun üzərindədir.\nHəmin bankın adına keçməzdən öncə isə Mərkəzi Bankın fəaliyyəti ölkə ərazisində qadağan edilən "MİGOM" və digər bu kimi qurumlarla bağlı qərarından başqa bir məqama diqqət yetirək. Sözsüz ki, Mərkəzi Bank fəaliyyəti qadağan olunmuş qurumun reklamına görə heç bir məsuliyyət daşımır, bu məsələ ilə məşğul olan qurum - Bakı Şəhər İcra Hakimiyyəti yanında Reklam İdarəsi var. Amma Mərkəzi bank Azərbaycan banklarının həmin pul köçürmə sistemilə ilə işləməsinə birbaşa qadağa qoyub. Mərkəzi Bank 2010-cu il 8 iyun tarixindən Azərbaycanda fəaliyyət göstərən bütün banklara bu sistemlə işgüzar münasibətlərin dayandırılmasını tapşırıb. Əslində bu qadağaya əməl olunarsa hər hansı bir reklamın əhəmiyyəti də yoxdur. Amma görünən odur ki, Mərkəzi Bankın qadağasına əməl olunmur. Çünki metroda "MİGOM"un reklamının sifarişçisi olan UNİBANK bu qurumla əməkdaşlığı davam etdirir və öz rəsmi saytında da bunu açıq şəkildə təbliğ edir.\nUNİBANKIN rəsmi saytında pulköçürmələr bölməsində yazılır: "Pul köçürmələrinin həyata keçirilməsi prosesini daha rahat, səmərəli və qənaətcil etmək üçün, biz bankımızda eyni zamanda altı müxtəlif pul köçürmələri sistemini tətbiq etmişik". Bunun ardınca isə nəzərdə tutulan altı sistemin adı yer alır ki, bu sırada "MİGOM" da var. "MİGOM"-a aid ayrıca bölmədə isə müştərilər üçün pul köçürmələri sisteminin xüsusi üstünlükləri sadalanır. Başqa sözlə, istənilən reklam lövhəsindəki hər hansı bir anlaşılmazlıqdan kənar UNİBANK öz saytında fəaliyyəti ölkə ərazisində rəsmən qadağan olunmuş qurumlar əməkdaşlığını açıq aşkar göstərir və onu təbliğ edir. Saytda yer alan məlumatlar arasında başqa bir məqam da diqqətimizi çəkdi. "MİGOM sistemi ilə əhatə olunan ölkələr arasında Abxaziya və Pridnestrovye kimi adlar da var. Halbu ki, hər iki coğrafi məkan Gürcüstan və Moldova respublikalarının ərazisidir və onların ölkə kimi göstərilməsi ən azı bu respublikaların ərazi bütövlüyünə hörmətsizlik sayıla bilər.\nBeləliklə, Azərbaycan dövlətinin qanunlarına, ərazi bütövlüyünə həqarət edən, hətta dövlət üçün diplomatik problemlər də yarada biləcək UNİBANK kimə məxsusdur və bu qədər qanunsuzluqlar müqabilində cəzasız qalan bankı kim qoruyur. İlk öncə onu bildirək ki, UNİBANKın Müşahidə Şurasının sədri Eldar Qəribovdur. Deyilənə görə T.Qəribovun dünyanın kazino mərkəzlərindən hesab edilən Monto-Karlo şəhərində mülkü var. Bankirin əsasən orada yaşadığı, Azərbaycana az-az gəldiyi söylənir. Aldığımız məlumatlar arasında UNİBANKdan qara pulların yuyulması prosesində də geniş istifadə olunur.\nUNİBANK himayədarları barədə də maraqlı məlumatlar var. Sabiq iqtisadi inkişaf naziri Fərhad Əliyevdən sonra bu bankın himayədarları bir neçə dəfə dəyişdirilib. Həmin məlumatlarda bildirilir ki, sözügedən bank Azərbaycanın Avropa Şurası Parlament Assambleyasındakı nümayəndə heyətinin rəhbəri Səməd Seyidov tərəfindən himayə olunur. Bankın şəriklərindən biri kimi gənclər və idman naziri Azad Rəhimovun da adı çəkilir. Deyilənə görə, ölkənin bir neçə tanınmış şəxsi əmlakını bu bankda saxlayır. Onların sırasında sabiq baş prokuror Eldar Həsənovun da adı çəkilir.\nBaşqa bir qaynaqdan aldığımız xəbərə görə isə UNİBANK gerçək himayədarı və əsas patronu nəqliyyat naziri Ziya Məmmədovdur. Sadəcə, Ziya Məmmədov Azərbaycan sərhədləri daxilində ümumi nəzarəti həyata keçirir, Səməd Seyidov isə bankın Avropanın maliyyə strukturları və biznes dairələri ilə əlaqələrinə sorumludur.\nMəsələ ilə bağlı dəfələrlə UNİBANKla əlaqə saxlamağa çalışsaq da hər iki qurumdan mövqe öyrənə bilmədik.


İbn Xəldun — Vikipediya - Haqqinda Melumat - Vikipedia\nİbn Xəldun (tam adı: Əbu Zeyd Əbdürrəhman ibn Məhəmməd ibn əl Hədrami (ərəb. أبو زيد عبد الرحمن بن محمد بن خلدون الحضرمي; d. 27 may 1332, Tunis – ö. 19 mart 1406, Qahirə) — çağdaş tarixin, sosiologiyanın və iqtisadiyyatın öncüllərindən biri olaraq qəbul edilən XIV əsr filosofu, dövlət xadimi və tarixçisi.\nərəb. أبو زيد عبد الرحمن بن محمد بن خلدون الحضرمي\n27 may 1332(1332-05-27)\n19 aprel 1406 (73 yaşında)\nTunis, Mərakeş və Qranadadakı ilk illəri\nÖnəmli siyasi vəzifələri\nİbn Xəldun siyasi gedişləri və tutduğu tərəfləri tez-tez dəyişdirməsinə baxmayaraq, köçəri bərbər qəbilələri ilə yaxşı münasibət qurduğu üçün Şimali Afrikadakı iqtidarlar tərəfindən axtarılan lazımlı bir şəxs idi. O, çöllərdə və dağlarda yaşayan ərəb və bərbər qəbilə başçılarının xidmət etdikləri hökmdarlara siyasi cəhətdən bağlanmalarında önəmli rol oynamışdır. Qəbilə başçılarının etibarını qazanması ona hökmdarlarla münasibəti korlananda da kömək etmişdir.1375-ci ildə Tilimsandakı Əbdülvadi sultan Əbu Hammu tərəfindən bir vəzifəni yerinə yetirmək üçün Biskradakı Davadid bərbərlərinin yanına göndərildi. Bundan sonra İbn Xəldun Tilimsan ilə Biskra arasında, Bicayənin cənubunda yerləşən Kalatu İbn Sələmə adlı qalada Bəni Arif qəbiləsinin himayəsində yaşadı. Burada o, tarix və bərbər tayfaları haqqındakı düşüncələrini inkişaf etdirməyə başladı və dünya tarixindən bəhs edən Kitabul-İberin ilk bölümü olan Müqəddiməni yazmağa başladı. Bu qalada 4 il bir kənara çəkilib kitabını yazsa da, kitabı tamamlamaq üçün daha çox mənbəyə ehtiyyacı olduğunu dərk etdikdən sonra yenidən Tunisə döndü. Tunisdə də kitabı üzərində çalışmağa davam etdi. Bu zaman Tunisi fəth edən Əbu Abbas onu təkrar xidmətə çağırdı. İbn Xəldun əsərini tamamlamaq istiqamətində çalışmalarını davam etdirdi. Əbu Abbasın İbn Xəldunun sədaqətindən şübhəsi olduğu üçün onlar arasındakı vəziyyət gərgin idi. İbn Xəldun əsəri tamamlayıb sultana verəndə vəziyyət daha da gərginləşdi, çünki o dönəmin adətinin əksinə olaraq əsərdə sultan çox təriflənməmişdi. Vəziyyətin daha da gərginləşdiyini görən İbn Xəldun Həccə getmək bəhanəsi ilə sultandan icazə istədi. Bu heç bir müsəlman sultanın yox deyə bilməyəcəyi bir bəhanə idi. Həccə getmək aylarla vaxt apardığı üçün İbn Xəldun bu müddətdə yaşanacaq daxili gərginliklərdən canını qurtaracağını bilirdi. Beləcə İbn Xəldun Tunisdən ayrıldı və Misirə yola düşdü.\nElmi şəxsiyyəti ilə bağlı deyilənlər\nSiyasi şəxsiyyəti ilə bağlı deyilənlər\nÜlkər Gürkana görə İbn Xəldunun təsirləndiyi hər hansı bir mütəfəkkirdən bəhs etmək çətindir. Müqəddiməsində yunan və Roma filosoflarından, xüsusilə də Aristotel və Platondan bəhs etmişsə də, nə Aristotelin, nə Platonun, nə də tez-tez müqayisə olunduğu Fukididin əsərlərini oxuduğuna dair ciddi bir bilgi yoxdur. Bir çox yerdə Aristotel və İslam filosofları haqqında tənqidi fikirlər səsləndirmişdir.Fərabinin Fəzilətli şəhrindən bəhs edərkən cəmiyyətin gerçəkliyinin belə bir dövlət göstərmədiyini bildirirək, açıqca tənqid etmişdir.\nİbn Xəldunun tarixi fəlsəfi elmlərdən biri olaraq qəbul etdirmək istəyi klassik fəlsəfə anlayışı ilə ziddiyət əmələ gətirir. Hər nə qədər Aristotel və Platon cəmiyyət və dövlət mövzusundakı fikirləri tarixi bilgilər daşısa da, hər ikisi də, tarixi müdrikliyin bir sahəsi olaraq görmürlər.Fərabi və İbn Sinanın elmləri təsnifləşdirməsində də tarixin heç bir yeri yoxdur. Klassik fəlsəfədə səbəblik bütün səbəblərin özünə bağlandığı bir "İlk Səbəb" (Tanrı) düşüncəsinə aiddir və fəlsəfənin vəzifəsi bu "İlk səbəbi" incələməkdir. Amma İbn Xəldun, konkret hadisələr arasındakı səbəblikdən bəhs etməkdədir, yəni səbəbliliyi tarixə uyğunlaşdıraraq, hadisələr arasında geriyə qayıdıb bağlantılar quraraq, tarixə və cəmiyyətə aid qanunlar tapmağa çalışmaqdadır. Özünün dediyi kimi: "Ümran elmi" ilə tarixdə nəyin mümkünatlı nəyin mümkünsüz olduğu haqqında bir "məcburi qanun bilgisinə" çatmaq olur ki, bu eyni zamanda tarixçilərin gəldiyi qənaətin doğruluğunu sınamağa imkan verir.\nİbn Xəldunun “Müqəddimə” əsərinin təxminən yüz səhifəsini ədəbiyyatla bağlı fikirlər əhatə edir. Alim dil məsələlərinə, ədəbiyyatın nəzəri və tarixi məsələlərinə qısa, lakin dolğun şəkildə münasibət bildirmişdir.\nÜlkər Zakirqızı yazır ki, İbn Xəldun ədəbiyyatda dil anlayışına xüsusi fikir vermişdir. “Ana dili” və “qazanılmış dil” məsələlərinə geniş yer ayırmış filoloq onun ədəbiyyata təsirini şərh etmişdir. İbn Xəldun bildirirdi ki, ərəb dilində ədəbi nümunə yaratmaq üçün bu dildə yazılmış əsərləri əzbərləmək vacibdir.\nMütəfəkkir dilçilik elmini üç bölümə - bəyan, bəlağət və bədiyə ayırmışdır. Nitqin nəsr və nəzmə ayrılmasından, burada sözün qiymətindən danışarkən İbn Xəldun yazmışdır: “Bil ki, nitq sənəti nəzm və nəsr kimi mənalarda yox, sözlərdə olur. Mənalar sözlərə uyğundur və əsasdır. Sənətkar nəzm və nəsrdə nitqin bacarığına çalışarkən sözlərdə ərəblərin nitqindən olan misalların qorunmasına çalışır”.\nÜlkər Zakirqızı qeyd edir ki, İbn Xəldun nitqin növlərindən biri sayılan nəsri iki növə ayırmışdır. Onlardan biri qoşalaşan və hər beyti vahid qafiyədə olan səcdir. Digəri hissələrə bölünməyən, qafiyə və başqa məhdudiyyətdən azad olan mürsəldir. Alim göstərirdi ki, sonralar şeir üslubunu nəsrə tətbiq edərək səcə meyl edilmiş və bu formada qafiyəni vacib saymışlar. Həmin hadisədən elə bir nəsr forması yarandı ki, onda həm şeir, həm də nəsrin xüsusiyyətləri var idi. Əgər səc yalnız vəznlə fərqlənməsəydi onu şeir də hesab etmək olardı. Sonralar bu üslubdan daha çox dövlət xütbələrində istifadə edildi. “Beləliklə də, bir zamanlar işlədilən nəsr formasına çox az müraciət edildi və bir çox müxtəlif üslublar birləşdirildi. Mürsəldən tamamilə uzaqlaşdılar. Xüsusən, Məşriq əhli sanki onu unutdu”.\nNitqin daha şirinliyinə, gözəlliyinə, yaddaşda yaxşı qalmasına səbəb ondakı qafiyələrdir. Buna görə də həm cahiliyyə, həm də islam dövründə nəsrin qafiyəli növündən – səcdən daha çox istifadə olunmuşdur. Ərəb ədəbiyyatının ən möhtəşəm, misilsiz nəsr nümunəsi islamın müqəddəs kitabı Qurani-Kərim hesab edilir. İbn Xəldun Qurani-Kərimin janr xüsusiyyətlərindən danışarkən yazmışdır: “Quran mənsurdur. Lakin onun hər hansı növündən kənardır. O, nə mütləq mürsəl, nə də mütləq səc adlandırılır. Belə ki, ayələrə bölünür və nitqin sonu ilə hissələr zövq verir. Sonra nitq başqa ayədə təkrarlanır. Bir hərfə əsasən təkrarlanmır. Bu səcdir, qafiyə yox. Allah-təalanın dediyi kimi: Allah sözün ən gözəlini bir-birinə bənzər təkrarlanan bir kitab şəklində nazil etdi. Ondan Rəbbindən qorxanların tükləri biz-biz olar. Demişdir: Biz ayələrə ayırdıq. Ayələrin sonu orada fasilələr adlanır. O, səc və həmçinin qafiyə deyildir. Ümumiyyətlə, təkrarlanan adı bütün Quran ayələrinə tətbiq edilmişdir”.\nİbn Xəldun şeirin digər sənət növlərindən fərqini göstərərək yazmışdır: “Burada bu sənət adamlarında üslubların, sözün göstəricisini qeyd edəcəyik. Onunla azadlıq nəzərdə tutulur. Bil ki, tərkiblərlə əlaqələnən qaydalar, yaxud ayrılan qəliblər vardır. Bu, i’rabın vəzifəsidir; Tərkiblərlə xüsusiləşən mənanın əsası bəlağətin və bəyanın vəzifəsidir; Vəzn əruzun vəzifəsidir. Bu üç elm şeir sənətindən xaricdir”.\nİbn Xəldun şeirin nitqdəki rolu haqqında yazmışdır: “Ərəb nitqinin növlərindən biri şeir adlandırılmışdır. O, başqa dillərdə də vardır... Mümkündür ki, başqa dillərin adamları öz nitqlərindən istədiklərini onda tapır. Hər bir dilin bəlağətli hökmləri vardır.. O, hissə-hissə bölünmüş nitqdir. Vəzndə bərabərdir. Bütün hissənin son hərfində birləşir. Onlarda bu hissələrdən hər biri beyt adlandırılır; Bərabər uyğunlaşmış son hərf qafiyə adlanmışdır; Bütün nitq sonda qəsidə adlandırılır” İbn Xəldun bu barədə yazmışdı: “Şeirdə sözləri bəhsləşən mənaların olması fəhmə kömək edir. Həmçinin vahid beytdə mənaların çoxluğu fəhmdə çətinliyin bir növüdür. Əgər mənalar arxaik və çoxdursa zehn mənalar üzərində suya baş vurmalı olmuşdur. Əgər mənalar sözlərə uyğun olmuşsa, şeiri başa düşmək asandır”.\nÜlkər Zakirqızı yazır ki, Cahiliyyə dövründə əzəmətli mövqedə dayanmış poeziyaya ərəb nəsrinin misilsiz nümunəsi Qurani-Kərim nazil olduqdan sonra sanki bir müddət fasilə verildi. Yeni dini qəbul etmiş ərəblər illərdən bəri qəlblərinə hakim kəsilmiş şeriyyətə etinasız yanaşdılar. İbn Xəldun qeyd etmişdir: “Ərəblər islamın əvvəlində din işini, nübuvvə və vəhyi qazandıqda ondan uzaqlaşdılar. Quranın üslubu və nəzmi onları heyrətə gətirdi. Onunla susduruldular”. Düzdür, islamın ilk dövrlərində poeziyaya maraq cahiliyyə ilə müqayisədə məhdud çərçivədə irəliləsə də, həmin zaman şeriyyətin tam sükunəti kimi də qiymətləndirmək olmazdı. İbn Xəldun daha sonra bildirirdi ki, şairlərin öz yaradıcılığına fasilə verməsi müvəqqəti hal idi. Bir qədər sonra ərəblər “şeirin qadağa və yasağına dair vəhy nazil olmamasını” görüb öz vərdişlərini bərpa etdilər. İbn Xəlduna görə hər hansı şeir ənənələrə əsaslanmalıdır. Keçmiş sənət nümunələrini bilməyən şair gözəl əsər yaratmaqda acizdir. Alim qazanılan bilikləri “hafizələrdə qorunmuş” adlandırmışdır. Bu termin şairin savad çərçivəsini anladırdı. O, yazmışdır: “Bil ki, şeir sənətinin və onun ehkamlarının bir sıra şərtləri vardır. Birinci, öz əslini qorumaq, yəni ərəb şeirinin əslini qorumaq... Ona gözəlliyi və şirinliyi əzbərləmə verir... Şeirdə qüsur əzbərləmənin olmamasıdır... Deyirlər ki, “yadda saxlanılanı unutmaq” onun şərtlərindəndir”.\nÜlkər Zakirqızı qeyd edir ki, İbn Xəldunun “yadda saxlanılanı unutmaq” fikri ərəb ədəbiyyatında məşhur Əbu Nüvas və müəllimi Xələf əl-Əhmər arasındakı söhbəti xatırladır. Mənbələrdə göstərilir ki, bir gün Əbu Nuvas (762-813) yaxşı şairliyin vacib şərtləri barədə Xələf əl-Əhmərdən (...- 796) soruşur. O isə cavabında şeir yazmaqdan əvvəl qədim şairlərə məxsus min beyt şeir – urcuzə, qəsidə, qitəni əzbərləməyi məsləhət bilir. Bir müddət sonra şair yenidən müəlliminin yanına qayıdır və tapşırığın yerinə yetirildiyini söyləyir. Bundan sonra şeir yazmağın mümkünlüyünü soruşduqda müəllimi cavab verir ki, o, indi öyrəndiklərini unutmalıdır.\nƏsabiyyə və din\nDigər mövzulardakı yanaşmaları\nTam adı "Ərəblərlə ərəb olmayanların, bərbərlərin və eyni dövrdəki böyük qüdrət sahiblərinin müharibələrinə aid mənbə, xəbərləri toplayan və rəy bildirən kitab" (ərəb. كتاب العبر وديوان المبتدأ والخبر في أيام العرب والعجم والبربر ومن عاصرهم من ذوي السلطان الأكبر ; Kitâbul-İbər ve Dîvânul-Mubtədə' vəl-Xəbər fî Əyyâmil-Arab vəl-Əcəm vəl-Bərbər və mən 'Asarahum min zəviyiyîs-Sultânil-Əkbər) olan bu əsər İbn Xəldunun yeddi cilddən ibarət olan və onu ölümsüzləşdirən ən önəmli əsəridir. Kitabın adında olan "ibər" hissəciyi "ibrət" sözünün cəm halıdır. Mustafa Ulduzun fikrincə Yəhudi-Xristian xətti tarix anlayışını mənimsəyən İslama görə tarix peyğəmbərlərin topluma vermək istədiklərini öyrənmək, doğru yoldan çıxmamaq və xətalardan ibrət almaq üçün önəmlidir.\nİbn Xəldunun ən çox tanınan əsəri Müqəddimə (ərəb. المقدّمة ; Əl-Muqaddimə) Kitabul-İbərin I cildidir. Əslində Müqəddimə İslam aləmində tarixi əsərlərdə bir ənənə olan "Tarixə tərif" ön sözü kimi yazılmış və qısa bir bölmə idi. Bu qısa bölmə 7 cilddən ibarət Kitabul-İbərə giriş kimi yazılmışdı. 7 cildlik tarix kitabının ilk cildi olan Kitabı Əvvəl isə yazarın nəzəri yanaşmalarını açıqladığı olduqca əhatəli bir əsər halına gəlmiş (3 cild şəklində çap edilir) və hələ İbn Xəldunun sağlığında Müqəddimə olaraq xatırlanmağa başlamış və İbn Xəldun da bunu mənimsəmişdir. Ümid Həsən, Z.F.Fındıqoğlunun Müqəddimənin giriş hissəsini "Müqəddimənin Müqəddiməsi" şəklində adlandırmasını düzgün hesab etmir. Bu qısa mətn I cild olan Kitab-ı Əvvəlin yox, tam şəkildə 7 cild olan Kitabul-İberin Müqəddiməsidir. İbn Xəldun bu ön sözlə kitabını təqdim edir və tarix elminin önəmini vurğulayır. Giriş bölməsində isə tarix elminin metod problemlərinə toxunur və xüsusilə İslam tarixçilərinin xətalarını göstərib, metodlarını tənqid edir. Toplumların inkişaf və hərəkət proseslərinə dair qiymətləndirmələri özündə ehtiva edən Müqəddimə 6 bölmədən ibarətdir:\nİlk kitabı Lubabul-Mühəssəl (ərəb. لباب المحصل في أصول الدين ; Lubâb'ul-Mühəssəl fî Üsûli'd-Dîn) Fəxrəddin Razinin Əl-Mühəssəl adlı kitabının bir növ xülasəsi və şərhidir. İbn Xəldun bu kitabı 19 yaşında olarkən müəllimi Əl-Əbilinin nəzarətində yazmışdır. Üz qabığında İbn Xəldunun imzası olan kitabın əsli Madrid şəhərindən 45 km məsafədə yerləşən El Eskoriyal (isp. El Escorial) kitabxanasında saxlanılır. 4 bölmədən ibarət olan kitab ispancaya da tərcümə olunmuş və günümüzə qədər gəlib çıxmışdır.\nŞifaus-Sail (ərəb. شفاء السائل ; Şifâu's-Sâil li-Təhzîbi'l-Məsâil) deyə xatırlanan bu kitab təsəvvüfə aiddir və Müqəddimədən əvvəl (təqribən 1372–1374) yazıldığı qəbul olunur. Əsər Məhəmməd Təvit Ət-Tanci tərəfindən 1358-ci ildə nəşr olunmuş, 1977-ci ildə isə Süleyman Uludağ tərəfindən türk dilinə tərcümə olunmuşdur.\nƏt-Tarif bi ibn Xəldun\n"Ət-Tarif bi ibn Xəldun" (ərəb. التعريف بابن خلدون ورحلته غربا وشرقا ; Et-Tarifu bi-İbni Haldun ve Rıhletehu Garben ve Şarken) əsəri İbn Xəldunun avtobioqrafiyasıdır. Bu əsəri Misirdə yazmağa başlamış, ölümündən bir il əvvəlinə qədər olan həyatı, səyahətləri və xatirələrini əks etdirmişdir. Bu avtobioqrafiyanı daha sonra Kitabul-İber adı verəcəyi dünya tarixinin sonuncu, VII cildinə əlavə etmişdir.\nMüasir dünyada tanınması\nMüqəddimənin türkcə tərcümələri\nMüqəddimə çoxlu Osmanlı tarixçisi tərəfindən istifadə olunmuş bir əsər olmasına baxmayaraq, yazılmasından 500 il sonra II Əbdülhəmid tərəfindən "sərbəst düşüncələrinə görə" oxunması və satılması qadağan edilmişdi. Pirizadənin ilk tərcüməsindən sonra yeni əlifba ilə ilk tərcümə Zakir Qədiri Uqan tərəfindən edilmişdi. Bu tərcümə Türkiyə Milli Təhsil Nazirliyi tərəfindən 3 cild şəklində nəşr edildi və ilk dəfə 1954-1957-ci illərdə, ikinci dəfə isə 1968-1970-ci illərdə dərc olundu. Əsər ikinci dəfə Turan Dursun tərəfindən türk dilinə tərcümə olundu. Kitabın ilk cildi Onur nəşriyyatı tərəfindən 1977-ci ildə dərc olundu. Türkiyədə baş verən 12 sentyabr hərbi çevrilişi gedişində kitabı ilk nəşrə hazırlayan Elxan Ərdost öldürüldüyünə görə ikinci cild ancaq ki, 1989-cu ildə dərc oluna bildi. Turan Dursunun planına görə kitab 4 cild şəklində dərc olunmalı idi. Ancaq üçüncü kitabın tərcüməsini nəşriyyata verdikdən bir müddət sonra 1992-ci ildə silahlı hücum nəticəsində öldürülməsindən sonra tərcümə yarımçıq qaldı. Daha sonra Sevim Bəlli Vinsent Monteylin fransızca tərcüməsini ikinci dəfə Onur nəşriyyatı üçün türk dilinə tərcümə elədi.\nİbn Xəldunun bioqrafiyaları\n1941 – Məhəmməd Abdullah İnan, (ingiliscə), Lahor (Hindistan).\n1967 – Uolter Cozef Fisçel, İbn Xəldun Misirdə: Onun ictimai funsiyaları və tarixi araşdırmaları (1382–1406), Kaliforniya Universiteti nəşriyyatı, Berkli-Los Anceles.\nSüngü, Arife (2009), , Süleyman Dəmirəl Universiteti Sosial Elmlər İnstitutu.\nYıldız, Mustafa (2010), , Fəlsəfə və Sosial elmlər jurnalı (2010).\nGürkan, Ülker (1967), , Ankara Universiteti Hüquq fakültəsi jurnalı (AUHF-1967-24-01-04).\nStowasser, Barbara (1984), , Ankara Universiteti Siyasi Elmlər jurnalı.\nHassan, Ümit (1972), , Ankara Universiteti Hüquq fakültəsi jurnalı (Cild: 28, №: 3).\nŞener, Cemal (2002), , Aydüşü Nəşriyyatı.\nAkyol, Aygün (2011), , Hitit Universiteti İlahiyyat fakültəsi jurnalı.\nKodaman, Bayram (2002), , Hitit Universiteti İlahiyyat fakültəsi jurnalı (Süleyman Dəmirəl Universiteti Sosial Elmlər İnstitutu).\nKırbaşoğlu, Mehmet Hayri (1983), , Ankara Universiteti İlahiyyat fakültəsi jurnalı (Ankara Universiteti) (Cild 27).\nMonteil, Vincent (15 fevral 1967), , Onur nəşriyyatı.\nCandan, Nesrin (2007), , Cəlal Bayar Universiteti.\nErbaş, Yıldırım (2008), , Sakarya Universiteti.\nAlbayrak, Ahmet (2000), , Uludağ Universiteti.\n↑ , səhifə 225\nToynbee, Arnold J. (1934) (İngilizce). A Study of History: III The Growths of Civilizations. Oxford University Press. "he has conceived and formulated a philosophy of history which is undoubtedly the greatest work of its kind that has ever yet been created by any mind in any time or place"\nMurad Həsənov. . Milliyyət Araşdırmalar Mərkəzi.\n↑ Seyyid Hüseyin, Nasr; Oliver (2001). "25" (Türkçe çeviri). İslâm Felsefesi Tarihi. 1. Leaman (2 bas.). İstanbul: Açılım Kitap. ss. 413-427. ISBN 978-9944-105-01-5.\n↑ , səhifə 1\nƏt-Tarif 1951-ci ildə Qahirədə Məħəmməd ibn Təvit at-Tanji tərəfindən nəşr olunmuşdur.\n'Ali 'Abd al-Wahid Wafi, Muqaddimat Ibn Chaldun. Cilt I, sayfa 40 (Kahire 1965)\n↑ , səhifə 27\nA. M. Al-Araki, From Ibn Khaldun: ,\n, səhifə 2\n↑ , səhifə 3\nİslam Tarihi Ansiklopedisi,\n↑ , səhifə 4\nStowasser, Barbara (5 Ocak 1984). " (Türkçe).\n, sayfa 225\nStowasser, Barbara (5 Ocak 1984). (Türkçe).\n, səhifə 5\n↑ , səhifə 237\n, sayfa 235\nIbn Haldun, , 1941\n, səhifə 30\n↑ , səhifə 31\n, səhifə 235\n↑ , səhifə 226\n↑ , səhifə 39\n↑ İbn Haldun (1990). Mukaddime. İstanbul: Milli Eğitim Bakanlığı. ss. 4-5. ISBN 975.11.0359-2.\n↑ , səhifə 227\nHaldun 1990, səhifə 92\nHaldun 1990, səhifə 94\nHaldun 1990, səhifə 95\n, səhifə 242\n↑ , səhifə 229\n, səhifə 37\n↑ , səhifə 38\nAhmet Arslan, İbn Haldun, Vadi Yay. Ankara 2002, s. 92–93, aktaran Mustafa Yıldız, İbn-i Haldun'un tarihselci devlet kuramı\nFındıkoğlu, İçtimaiyyat, II, 99; Satı el-Husri, “İbn Haldun Sosyolojisi” s. 230.\nFındıkoğlu, a.g.e., s. 60; Ülken, İçtimai Doktrinler Tarihi, s. 38, aktaran Albayrak 2000\nKoştaş, “İbn Haldun’un Mukaddimesine Dair Bazı Müşahedeler-III”, Din Öğretimi, sy. 16, (Eylül 1988), s. 77, aktaran Albayrak 2000\n, səhifə 3\nİlyas Ba-Yunus-Ahmed Ferid, İslam Sosyolojisi: Bir Giriş Denemesi, (trc. Rıdvan Kaya), İstanbul 1986, s. 47, aktaran Albayrak 2000\n↑ Ülkər Zakirqızı (Məmmədova). Ərəb ədəbiyyatşünaslığının əsasları (İbn Rəşiqin "əl-Umdə" və İbn Xəldunun "əl-Müqəddəmə" əsərləri əsasında). Bakı, Elm, 2012\n, səhifə 175\n↑ , səhifə 230\n↑ , səhifə 231\nGürkan 1967 , səhifə 233\n↑ , səhifə 40\n↑ , səhifə 43\nGürkan 1967 , səhifə 235\n, səhifə 42\n↑ , səhifə 176\nGürkan 1967 , səhifə 234\n↑ , səhifə 41\n↑ , səhifə 233\n↑ , səhifə 236\n↑ , səhifə 44\n↑ , səhifə 177.\nİbn Xəldunun düşüncəsində vergilər azaldılanda vergilərdən daxil olan gəlir artar, əksinə vergilər artırılanda vergilərdən daxil olan gəlir azalar. Çünki vergi gəlirləri iqtisadi fəaliyyətlərdən əldə olunur və vergiləri artırmaq iqtisadi fəaliyyətlə məşğul olanları ürküdüb qaçırdır. , səhifə 178\n↑ , səhifə 178\n↑ , səhifə 45\n↑ , səhifə 238\n↑ , səhifə 46\n↑ , səhifə 33\n↑ , səhifə 36\nİbn Xəlduna görə bədənin maddi əngəllərdən qurtulma səviyyəsinə görə, şəxs təsəvvüfün müxtəlif dərəcələrində qərar tutur. Buna başlanğıc mərhələ olan "muhadara", sonra mükaşefe mərhələsi, son olaraq da müşahidə mərhələsi gəlir. Bu son mərhələ Haqqın hüzuruna çıxmaq mənasında başa düşülür və ən yüksək mərhələdir.\n, səhifə 18\n↑ , səhifə 16\n, səhifə 17\n↑ , səhifə 13\n↑ , səhifə 15\n↑ , səhifə 241\n↑ , səhifə 242\n, səhifə 243\n, səhifə 244\n↑ , səhifə 7\n↑ , səhifə 29\nAli Bulut, , Doktora Tezi, Süleyman Demirel Üniversitesi, 2009, səhifə 17\n, səhifə 114\n↑ , səhifə 8\n↑ , səhifə 9\n↑ , səhifə 112\n↑ , səhifə 113\n, səhifə 224\n↑ , səhifə 179\n↑ , səhifə 115.\n↑ , səhifə 116.\n↑ , səhifə 119\n↑ , səhifə 120\n↑ , səhifə 121\n↑ , səhifə 122\n, səhifə 124\n↑ , səhifə 125\n, səhifə 112\n, Onur Yayınları,\nKırbaşoğlu, Mehmet Hayri. . Ankara Üniversitesi.\nMüqəddimə () (ing.)\nMüqəddimə, De Slanenin tərcüməsi: , II cild,\nBekir Gür (türk.)\nKorotayev A. & Khaltourina D. (ing.)\nLast edited on 20 dekabr 2019, at 12:49\nBu səhifə sonuncu dəfə 20 dekabr 2019 tarixində, saat 12:49-də redaktə edilib.


FUTBOL : “Normal qadın içkili vəziyyətdə klubdan çıxmaz...” - Kamran Ağayev : Xəbərlər : İdman xəbərləri\nKriştiano Ronaldonun İtaliyada ilk böyük müsahibəsi\n"Spartak"ın üzvü Azərbaycan millisində oynamaqdan imtina edib\n"Arsenal" - "Qarabağ" oyununun hakimləri bilindi\n"Keşlə"dən gedəcək futbolçular məlumdur\nReynaldo yenidən “Qarabağ”da\n“Normal qadın içkili vəziyyətdə klubdan çıxmaz...” - Kamran Ağayev\nSayta qoyulub: 10:01 16.11.2016 (727 dəfə oxunub)\nAzərbaycan millisinin və Portuqaliyanın “Boavişta” klubunun qapıçısı Kamran Ağayevin müsahibəsi:\n- Sizi Azərbaycanın ən maraqlı, məzəli futbolçusu kimi tanıyırıq. Adama elə gəlir Kamran olan yerdə ancaq gülüş var.\n- Yox, elə deyil. Yəni hər yerdə gülmək, “hi, ha” etmək olmaz. Bu mümkün deyil. Hər zaman gülmürəm. Ailəmdə fərqli oluram. Düzdür, onlarla da zarafat edirəm. Amma hər şeyin həddi var. Elə yerlər var ki, çox ciddi olmalıyam. Razıyam ki, mənim günüm zarafatla keçir. Hər kəsə maraqlı gəlirəm və özümü də maraqlı insan sayıram. Heç kimin xətrinə dəyən nəsə etmərəm. Aciz biri də deyiləm. Yeri gələndə çox ciddi hərəkət edirəm və arxasında da dururam. Hər adamla zarafat edə bilərəm. Məhləllədə də bunu bilirlər, millidə də, artıq “Boavişta”da da...\n- Adətən çox zararatcıl insanların gülən üzünün arxasında ya ciddilik, ya da böyük kədər gizlənir. Sizdə necədir vəziyyət?\n- Tək böyüyən adamam. Kədər hər insanda var. Qəm çəkmək, xəyallara dalmaq hamıda olur. Hər kəs öz dərdini böyük sayır bəlkə də. Lakin bəzən baxırsan ətrafına və görürsən ki, dərdi dağlar qədər olan insanlar var. Onda mənimki heç nədir deyib şükür edirsən. Dərdsiz adam yoxdur. Amma onlara bağlanıb yaşamaq lazım deyil. Bu barədə çox düşünmürəm, Allah sevgisi mənə bəs edir.\n- Portuqaliyadakı ilk oyununda uğursuz çıxış etdiniz. Amma sonradan əsas qapıçıya çevrildiniz...\n- Heç kəs heç nədən sığortalanmayıb. Bunu həmin vaxt səhv edəndə də demişdim. Futbolda belə şeylər qaçılmazdır. Bəlkə də sabah Portuqaliyaya qayıtdıqdan sonra oyunum heç alınmayacaq və yeni səhvlər edəcəm.\n- Elə bu yaxınlarda oyunların birində qələbəni azarkeşlərlə çılğın şəkildə qeyd etdiniz. Həmin görüntülər Azərbaycanda müzakirə mövzusu oldu...\n- Onlar ani baş verən şeylərdir. Hisslərə qapılıb edirsən. Təki qələbələr olsun. Qalib gəldikcə insan daha çox sevinir. Qələbəni də ürəkdən qeyd etmək istəyirsən.\n- Portuqaliyada yaşamaq çətin deyil ki?\n- Bu barədə danışmaq özü də çətindir. Çünki vətən başqadır. Sən doğma torpaqda hiss etdiyin kimi özünü heç yerdə yaxşı hiss edə bilməzsən. Doğmaların, qohum-əqrabanın yanında insan başqa cür yaşayır, üzülmür, darıxmır.\n- Bəli, darıxıram. Çətinlik çəkmirəm, çünki çətinliyə öyrəşmişəm. Düzdür, arxamca ağlayanım yoxdur. Amma vətəni heç nəyə dəyişmək olmur. Nə qədər yaxşı ölkədə də yaşasan da, doğulduğun yerin həsrətini çəkirsən.\n- Bəs, dil problemini necə həll edirsiz? Portuqal dilini öyrənirsiz?\n- İngilis dilində danışmağa çalışıram. Düzdür, Portuqaliyada ingilis dilini az adam bilir. Yerli dildən bəzi sözləri öyrənmişəm. Loru dildə izah edim: “ovçarka itlər kimi başa düşürəm, danışa bilmirəm”.\n- Yaxın dostunuz Ruslan Əmircanov da demişdi ki, Kamran Ağayev ingilis dilində danışa bilsə “qulağımı kəsərəm”...\n- Ruslan çoban itidir ki, qulağı kəsilsin? (gülür). Doğrudan, Ruslanın qulağının biri qalxır, biri qalxmır. Kəsmək olar. İkisi də eyni cür olsun. Təbii ki, mən qrammatika ilə ingiliscə danışa bilmərəm. Ruslan qrammatikanı yaxşı bilir. Amma öz bildiyim kimi başa salıram. Düzdür, ingilisin özü ilə danışanda elə söz deyir ki, anlamıram. Gözlərimi döyürəm. Əmircanov özü türk dilini bilmir. Buna görə onu qınamıram. Ümumiyyətlə, son zamanlar o ustadının (özünü nəzərdə tutur) üzünə ağ olur.\n- Yeri gəlmişkən, Ruslan “Qafqazinfo”ya müsahibəsində sizinlə bağlı “Qadın şubası” zarafatı maraqla qarşılanmışdı. Məsələni şişirtmişdi, yoxsa həqiqətən elə idi?\n- Yox, şişirtməyib. Mənim iki eyni şubam var. Biri kəsilmişdi, digəri isə yox. Birlikdə toya getmişdik. Adam çox idi və qarderobda yer az qalmışdı. Şubaları bir-birinin üstünə asmışdılar. Toydan çıxanda gördüm ki, bir xala mənimkini geyinib gedirdi. Qaçıb saxladım və bildirdim ki, səhv şubanı geyinmisiniz. İndi xalaya deyirəm ki, gözlə gedim sizin şubanızı gətirim. Mən qarderoba tərəf gedirəm, xala da aradan çıxmaq istəyir. Nəsə birtəhər məsələni yoluna qoyduq. Ruslan da bu məqamda xalaya deyir ki, bu qadın şubasıdır, sizi qınamıram.\nSizə bir şey danışım. Dostumuz Nakim var. Özünə cırıq-cırıq cins almışdı. Aparıb evə ki, nənəsi yusun. Nənə də yuyandan sonra görüb ki, hər yerində cırıq var. Başlayıb şalvarı tikməyə.\n- Ruslanla maraqlı əhvalatlarınız çoxdur?\n- Onunla başımıza o qədər hadisələr gəlib ki... Hansını deyim? Gələn kimi onunla görüşdüm. Dünən də, bu gün də bir yerdə idik. Birlikdə böyümüşük, 20 ildir ki, bir-birimizi tanıyırıq. Bir qabda yemək yeyib, eyni paltarları geyinən adamlarıq. Çörəyimiz, suyumuz bir olub.\nBir dəfə Saşa Yunisoğlunun toyu olmalı idi. Məşq edirdim. Ruslan da zəng etdi ki, gəl, toya gedək. Dedim ki, toy sabahdır, az zəng elə. Çox dedi ki, bu gündür, gəl gedək. Mən də hazırlaşdım getdik. Maşını dayanacaqda saxladıq və söhbət edə-edə yuxarı qalxdıq. Girdik içəri. Bizi qarşıladılar və apardılar stola. Baxdım ki, stolda heç kimi tanımıram. Amma hamı mənimlə salamlaşır. Məşqdən də çıxmışdım, çox ac idim. Oturan kimi çörəyi əlimlə böldüm və başlayırdım ki, yeməyə. Ruslan böyrümdən vurdu ki, bir bəyə bax. Gördüm Saşa deyil. Dedim ki, “yandırma”, yavaş-yavaş aradan çıxaq.\n- Ruslan deyir ki, Kamran Portuqaliyadan gecə saat 3-də səs yazısı ilə qafiyə açıb Vatsapda mesaj göndərir...\n- Bizim münasibətimiz hər kəsdən fərqlidir. Çox zarafat edirik. Hə, düz deyir belə şey olub. Qafiyə də belə idi:\n“İndi salam Portuqaliyadandır\nHəmin adam Portuqaliyadandır”.\nTam yadımda qalmasa da, Ruslan da belə bir şey göndərmişdi:\nYeyirsən balıq dəniz okean qırağında\nKürü də vardır qabağında\nBizə də gətir 300 qram Portuqaliyadandır\nMən də bu cür cavab verdim:\nBizim ikra əladır çıxıb imtahandan\nBurda guya ikra var başlamısan yalandan\nQoz-fındıq Azərbaycana gəlir İrandan\nBir-iki dənə dedik. Sonra başladı ki, “ayə, saat bax sonra səs göndər”. Portuqaliyada saat 11 olanda burda gecə 3 olur. Mən də yatanda bekarçılıqdan səs atıram. Ruslan da 3 gün sonra cavab yazır. Onunla maraqlı şeylər o qədərdir ki... Ümumiyyətlə, futbolçularla münasibətimiz əladır. Onlar hər zaman ya bura (öz məkanını nəzərdə tutur) gəlirlər, ya da Mirhüseyn Seyidovun yanına gedirlər. Bura gəlirlər və deyib-gülür. Kənar adam olmur.\n- Qadını döydüyün barədə çıxan söz-söhbətlər nə dərəcədə doğru idi? Düzü, inanmaq çətin idi ki, Kamran kimi mülayim adam belə bir iş görsün.\n- Mən o qadına əl qaldırmamışdım. Sadəcə burda olanda özünü apara bilməmişdi. Lazım olanlar da onu “saçlayıb” atmışdılar çölə. O da jurnalistə ağzına gələni danışmışdı. Heç təlim-məşq toplanışı vaxtı da hadisə baş verməmişdi. Hamı şişirtdi məsələni. Mənə görə normal xanım saat 11-də içkili vəziyyətdə klubdan çıxmaz. Xanım ola bilər ki, həmin an küçədə olsun. Qohumunun evindən, ailəsi ilə restorandan gələ bilər. Amma bunun kimi yox. İçib söyüş söymək olmaz. Mən bu məkanın sahibi olsam da, icarəyə vermişəm. İcazə ilə gəlib otururam. Xoşuma gəlməyən nəsə olanda əmioğlum məndən qabaq həll edir. Kimsə artıq-əskik danışanda o “saçlayıb” atır küçəyə. O xanım da hadisədən sonra deyib ki, gör sizi nə edəcəm? Hər şeyi jurnalistə danışıb. Burda kameralar var. Əgər lazım olsa, hüquq-mühafizə orqanları da gəlib baxa bilərlər. Yəni xanım gedib polisə desəydi, gəlib baxacaqdılar. Ona görə də hamısı yalan idi.\nHaqqımda qərəzli çox yazırlar. Mən də Azərbaycan vətəndaşıyam, jurnalistlərin də qardaşıyam. Sabah müharibə olsa, gedib eyni səngərdə döyüşəcəyik. Məni xalqın gözündən salmaq istəyirlər. Amma alınmır. “Qəbələ”də oynayanda avtobusda gəlirdik və gənc bir komanda yoldaşım yanımda oturmuşdu. Jurnalistlərdən biri zəng etdi ki, filan qədər pul ver, səni reklam edim. Aldım telefonu cavabını verdim. Həmin o komanda yodaşım da dedi ki, bunun ““başı qaçıb”, jurnalist adama belə söz deyər?”. O dönəmdən sonra həmin adam mənim haqqımda qərəzli yazır. Mən ideal adam deyiləm və səhvlərim var. Xarakterim bir az çətindir. Özümdən tez çıxıram, tez əsəbiləşirəm. Ola bilər ki, hansısa qadını vurum. Elə söz deyərlər ki, çarəm qalmaz. Bir dəfə hansısa qadına əl qaldırmışam. Çoxdan olub. Bərk döyməmişəm, sadəcə itələmişəm. O da məni pis təhqir etdi. Haqqımda yazdılar, danışdılar.\nMən bir ara büdrəmişdim, amma yıxılmamışdım. Karyeramda bir az eniş oldu, zədə aldım. Hər şey keçdi. Bir gün idman həyatı bitəcək və mən də adi bir insan olacam. Mən 90 dəqiqə qapıçıyam. Ondan sonra hər kəslə eyni adamam.\n- Ümumiyyətlə, qarşı cinsə münasibətiniz necədir? Üstəgəl, subaysız.\n- Qadınlara inamım yoxdur. Heç vaxt da kimisə sevməmişəm. Amma vurulmaq hər kəsin həyatında olan hadisədir. Kişi üçün ən böyük zərbələrdən biri odur ki, vurulduğun qadın pozğun, əxlaqsız ola. Hər halda anladın nə demək istəyirəm. “Təhminə və Zaur” filmindəki kimi. İnsan layiq olan adamı sevməlidir. Məncə, heç kim pozğunu, fahişəni sevməz. Düzdür, sevmək olar amma qarşı tərəf də səni sevsin. Mənə görə isə pozğun qadın heç vaxt sevə bilməz. Sevsəydi, pozğun olmazdı. Kişini kişi edən arvadıdır. Ailə qurmaq məsuliyyətdir. Nə vaxtsa qismət olsa, evlənəcəm. Xanımlara qətiyyən inamım yoxdur, onlar çox şablondurlar. Düzdür, hamıya aid eləmirəm. Səhvsiz, eyibsiz insan yoxdur. Bir qadını sevəndə də hər hansı bir şeyinə göz yummalısan. Biri gözəlliyi olmamasına göz yumur, biri danışığına, biri hərəkətinə... Qadın da kişiyə göz yummalıdır. Hələ ki, nəyinəsə göz yumacağım qadın yoxdur. Bayaq ipucu verdim. Vurulduğun adamın pozğun olması çox pisdir.\n- Portuqaliyada yaşayırsınız və qarşınıza ürəyinizə yatacaq, vurulacağınız bir xanım çıxsa, evlənərsiz? Yəni əcnəbi qadınla.\n- Həyat insanı hər şeyə məcbur edə bilər. Dünyanın demək olar ki, çox ölkəsində olmuşam. İndiyə qədər olduğum heç bir ölkədə əylənmək üçün belə qadınlara yaxınlaşmamışam. Hətta əylənmək üçün də Azərbaycan xanımını seçirəm. Mən subay adamam və xanımlar olur həyatımda. Amma azərbaycanlılar. Mənim vətənim qadınları mənim üçün hamıdan öndədir. Ən pis Azərbaycan qadınını xaricilərin ən yaxşısına dəyişmərəm. Amma dediyim kimi Portuqaliyada qarşıma elə xanım çıxar ki, vurularam, sevərəm. Orda gözəl qadınlar çoxdur və bunu danmaq olmaz.\n- Evdəkilər nə deyir bu fikirlərinizə?\n- Atamla dostam. O qədər səmimiyik ki, bəzən atamla danışanda elə bilirlər oğlumla danışıram. Onunla nəfəs alıram. Nə qazanmışamsa, onun sayəsindədir. O, hər şeyimdir. 9 yaşından sonra ondan ayrı böyüsəm də, dayağım olub hər zaman. İdmandan küsdüyüm vaxtlarımda yanımda olub və başa salıb hər şeyi. Bu yaxınlarda qəza törətmişdi. Gördüm ki, çox pis olub. Səbəbini soruşanda “heyif maşından” dedi. Dedim ki, narahat olma, daha yaxşısını alarıq. Allaha çox şükür ki, onun qarşısında mən heç zaman başıaşağı olmamışam. Arxamca polis bölməsinə, xəstəxana qapısına gəlməyib. Elə əziyyət çəkməyib. Onu sevindirməyə çalışıram. Bir dənə evlənmədiyimə görə danlayır. Amma ata desə belə, evlilik asan məsələ deyil. Qismət olsa, evlənəcəm, olmasa da, məcbur edən deyiləm. Evlənmək adı ilə ailə həyatı qurmaqdansa, heç olmasın.\n- Portuqaliyada nə yeyib-içirsiz?\n- Daha çox balıq yeyirəm. Əksər yeməklərdə donuz əti olduğu üçün ehtiyat edirəm. Dana əti tapıb “Bismillahla” yeyirik. Onların yeməklərini də dadırıq arada.\n- Meyxananı orada tanıda bilmisiz?\n- Bilirlər nədir. Komanda yoldaşlarımın xəbəri var. Arada mənə deyirlər ki, ingiliscə meyxana de. Cavab verirəm ki, öz dilimizdə güclə deyirəm, ingiliscə necə deyim?\n- İdmançıların adının “razborka”larda hallanmasına necə baxırsız?\n- İdmançı o insanlara deyilir ki, ölkəmizin bayrağını qaldırır. Hər çiyninə çanta atıb məşqə gedən idmançı deyil. Ona xalq qiymət verir. Qolun gücündən şəhərdə istifadə etmək düzgün deyil. Gücü idmana sərf eləmək lazımdır. Dava etmək itə yaraşar. Ona görə də sakit davranmaq lazımdır. Kiminləsə dava etmək olar. Amma artıq son həddə olanda. Hər gün durub “razborka”ya getmək, dava etmək o deməkdir ki, insanda problem var. Quduz itlər hücum edir kiməsə. Hər qoldan qüvvətli də idmançı deyil.\n- Bir az da millidən danışaq. Son oyunlardakı yaxşı nəticəni gözləyirdiniz?\n- Yığma komanda haqqında ancaq orada olanda danışmaq istəyərəm. Milli komandanın formasını geyindinsə, başqa şey haqqında düşünmürsən. Adam ana-bacısın qeyrət sayırsa, vətənin də, torpağın da qeyrət saymalıdır. Hörmət eləmək lazımdır. Hər kəs öz evi kimi vətəninə də cavabdehdir. Vətənin hər qarışına qurban. 20 ildir ki, idmanla məşğulam və heç vaxt Azərbaycan üçün nəsə etdiyimi deməmişəm. Milli komandada oldunsa, var gücünlə oynamalısan. Əlindən gələni etmək lazımdır. Kiməsə baxıb düşünmək lazım deyil. Məsələn, çox eşitmişəm ki, deyirlər filankəsin oğlu əsgər getməsi sən də getmə. Əgər biri yaxşı oynamırsa, mən də pis olmalıyam. Yox, mümkün deyil. Hər insan özünə cavabdehdir. Müharibə əmri verilsə, mən ora da gedərəm. Güllə ata bilməsəm də, güllə daşıyaram, avtomat silərəm.\n- Bu qədər klub dəyişmisiz. Ən unudulmazı hansıdır?\n- Xoş anlar həmişə tez unudulur. Əziyyətli günlər isə çox yadda qalır. Belə bir məsəl var:\nSağalır xəncər yarası\nSağalmır söz yarası\nArdını da özüm deyim\nVar Kamranın macərası\nBir nəfərlə dəyib arası\nElə şeylər var ki, unudulmur. Şəxsiyyətsiz insanlar qarşımı kəsmək istədilər. Düşündülər ki, mane olsunlar. Amma alınmadı. Mən futbolla yaşayan adam deyiləm. İdmanı sevirəm, amma mənim üçün ailəmdən vacib deyil. Nə vaxtsa lazım olsa, ailəmə görə futbolu ataram. Madrid “Real”ında oynasam belə...\nLa Liqanın autsayderi baş məşqçisini göndərdi\nMilli komandaya Rusiyadan iki futbolçu çağırılır\nDonnarumma A Seriyasının tarixinə düşdü\nKlublararası dünya çempionatının sonuncu iştirakçısı müəyyənləşib\nLeonardo:"Zlatan Milana dönməyəcək, Fabreqasın gəlişi mümkündür"\n“Qarabağ”ın qış hazırlıq proqramı müəyyənləşib\nRiver Pleytə həsr edilmiş qeyri-adi art (foto)\nKvame Karikari: “Neftçi”də iz qoymaq istəyirəm"


UEFA Avropa Liqası: “Neftçi”-HİK matçında qalib müəyyənləşməyib - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, “Bakcell Arena”da keçirilən matçı Şotlandiyadan olan hakimlər briqadası idarə edib.\nİkinci hissəyə Bakı təmsilçisi daha fəal başlayıb. Görüşün 59-cu dəqiqəsində “Neftçi” hesabı açıb. Bakı təmsilçisinin heyətində Samir Buqrin baxımlı qol ilə yadda qalıb. İki dəqiqə sonra qonaq komandanın heyətində Roope Riski hesaba tarazlıq gətirib. Matçın 65-ci dəqiqəsində “Neftçi”nin müdafiəsində olan boşluqdan istifadə edən Jair HİK-i hesabda önə çıxarıb. On beş dəqiqə sonra “Neftçi”nin kapitanı Emin Mahmudov standart vəziyyətdən baxımlı qola imza atıb. Komandaların cəhdlərinə baxmayaraq matçda qalib müəyyənləşməyib - 2:2.\nQeyd edək ki, komandalar arasında cavab qarşılaşması avqustun 12-də Helsinkidə keçiriləcək. Bu cütün qalibi pley-off mərhələsində Türkiyənin “Fənərbağça” klubu ilə üz-üzə gələcək. Məğlub komanda isə Konfrans Liqasının pley-offunda “Makkabi” (Hayfa, İsrail) – “HB Torşavn” (Farer adaları) cütünün qalibinə rəqib olacaq.\nAZERTAG.AZ :UEFA Avropa Liqası: “Neftçi”-HİK matçında qalib müəyyənləşməyib


Ağcabədi rayon C.İbrahimov adına şəhər 8 saylı tam orta məktəbdə “20 Yanvar faciəsi” ilə bağlı tədbir keçirilib\nAğcabədi şəhər C.İbrahimov adına 8 saylı tam orta məktəb üzrə “20 Yanvar” faciəsinin otuzuncu ildönümü ilə bağlı Tədbirlər Planı hazırlanıb. Bununla bağlı 20 Yanvar şəhidlərini əks etdirən şəkillər çəkilib. Çəkilən şəkillər foyedə yaradılmış lövhələrə asılaraq qarşısına qərənfil və şamlar düzülüb, rəsm və inşa müsabiqəsi keçirilib. Məktəbdə 20 Yanvar şəhidlərinə aid divar qəzeti çıxarılıb. Tədbirdə şəhidlərimizi bir dəqiqəlik sükutla yad etdikdən sonra məktəbin direktoru Anar Qasımov məruzə xarakterli çıxış edib. 20 Yanvar faciəsi ilə bağlı filmə baxış olub. Tədbirin ikinci hissəsində VII və IX sinif şagirdlərindən ibarət şeir kompozitiyası olub.\nYanvarın 16-17 İbtidai sinif müəllimləri hissə-hissə şagirdlərini Şəhidlər Xiyabanına ziyarətə aparacaqlar. 17 Yanvar dərslər ”20 yanvar faciəsinə” həsr olunacaq və şagirdlər şəhidlər xiyabanını ziyarət edəcək, şəhidlərimizin məzarına tər qərənfillər qoyacaqlar.\nAçar sözlər: şagird, tədbir, ümumxalq hüzn günü


“Qarabağ” bu gün Tiranada “Partizani” ilə oyuna itkilərlə çıxacaq. Matçın başlamasına bir neçə saat qalmış məlum olub ki, komandanın müdafiə xəttində ciddi problemlər yaşanır.\nFutbolinfo.az xəbər verir ki, bir neçə gün öncə Çexiya “Viktoriya”sı ilə yoxlama matçında əzələsi dartılan mərkəz müdafiəçisi Bədavi Hüseynovun həm bugünkü, həm də cavab matçını buraxacağı dəqiqləşib. B.Hüseynov yalnız avrokuboklarla ikinci təsnifat mərhələsinin ilk oyununa hazır ola bilər.\nBeləliklə, bu gün “Qarabağ”ın müdafiə xəttində sol cinahda Abbas Hüseynov, ortada Rəşad Sadıqov və Rahil Məmmədov, sağda isə Maksim Medvedyevin çıxış edəcəyi gözlənilir. (qol.az)\ntarix: 10-07-2019 17:00


“Nar”ın 4G şəbəkəsi Ağdam, Füzuli və Goranboyda!\nDaha geniş əhali kütləsini yüksək keyfiyyətli şəbəkə ilə təmin etməyi hədəfləyən “Nar” mobil baza stansiyalarının sayını artırmağa davam edir. Belə ki, mobil operator ilk yarımildə ölkə ərazisində 50-dən çox 3G və 380-dən çox yeni 4G mobil baza stansiyasını istifadəyə verib. Bununla da, “Nar” 3G şəbəkəsi ölkə əhalisinin 97.6%-ni, 4G şəbəkəsi isə əhalinin 70%-ni əhatə edir. Qeyd edək ki, mobil operator Ağdam, Füzuli, Goranboy və Samux rayonlarında ilk dördüncü nəsil LTE texnologiyasına əsaslanan baza stansiyalarını quraşdırıb.\nAxar.az xəbər verir ki, “Nar” ölkə boyu yeni baza stansiyaları quraşdırmaqla yanaşı, əvvəl quraşdırdığı baza stansiyalarını daim yeniləyir. Aparılan şəbəkə təkmilləşmə işlərinin nəticəsi olaraq, 45-dən artıq 4G baza stansiyasında avadanlıqlar yenilənib. Bundan başqa, mobil operator baza stansiyalarının şəbəkə tutumunu da genişləndirib.\n2019.06.28 / 21:56


Azərbaycan haqda əcnəbilərin yazdığı 5 məhşur kitab\n2021, 01 Dekabr, çərşənbə, Bakı vaxtı 07:11\nNyu York İctimai Kitabxanası\nAzərbaycan haqda əcnəbilərin yazdığı kitablar çoxdur. Onlardan beş məhşurunu təqdim edirik.\n1. Azərbaycan: Kimlik axtarışı (Qafqaz dünyası)\nRoutledge nəşriyyatı, 2000\nMüəllif: Charles van der Leeuw\nKitabın annotasiyasında deyilir:\nBu kitab ingilis dilində yazılmış ilk kitabdır ki, bizim eradan əvvəl sakinlərinin məskunlaşmasından tutmuş bugünkü neftə əsaslanan siyasi iqtisadiyyatının formalaşmasına qədər, Azərbaycanı göstərir.\nAzərbaycan Xəzərdə dünyanın neft istehsalı mərkəzlərindən biri kimi, post-Sovet dövründə Qafqazın artan strateji və mədəni əhəmiyyətilə beynəlxalq diqqətin getdikcə daha çox mərkəzinə düşür. Azərbaycan, İrandan başqa yeganə şiə ölkəsidir və cənub qonşularından fərqli olaraq, dini və sosial tolerantlığı, dini rütbəli şəxslərin siyasətə qarışmaması ilə seçilir.\nCharles van der Leeuw jurnalistdir, “Qafqazın başı üzərində tufan” (Storm over the Caucasus) kitabının müəllifidir, Azərbyacanda uzun illər yaşayıb.\nO, bu kitabda Azərbaycnalıların eramızdan əvvəl öz kimliklərini necə təyin etməsi mövzusuna xüsusən həssas yanaşır, Tarixi prosesi, müasir millətin aydın mənzərəsini çəkir.\n2. “Rusiya, Ukrayna və Azərbaycanda növbəti nəsil: Gənclik, Siyasət, Kimlik və Dəyişiklik”\nMüəllif: Nadia Diuk\nRowman & Littlefield nəşriyyatı, 2012\nSon 20 ildə keçmiş Sovet İttifaqı ölkələrində çoxlu dəyişikliklər olub. İnqilablar, gəncliyin protest hərəkatları və başqa siyasi dirənişlər.\nBütün bunların mərkəzində eşidilmək və dəyişiklik istəyən gənc liderlər dayanıb. Nadia Diuk bu dərin tədqiqat kitabında o gənc liderlərin necə ortaya çıxması və necə yeni siyasi sistemin bir hissəsi olduqlarını göstərir.\nO, unikal ictimai rəy sorğuları, şəxsi müsahibələr yolu ilə yeni nəsil liderlərin siyasi sistemi formalaşdırması və islahat tələbləri haqda yazır.\nŞərqi Avropa elmləri, siyasi dəyişiklik, protest hərəkatları, gənclik və siyasətlə maraqlananlar üçün vacib mənbədir.\n3. Gürcüstan, Azərbaycan, Ermənistan\nMüəllif: John Noble\nLonely Planet nəşriyyatı, 2004\nÜç Cənubi Qafqaz ölkəsinin səyahət bələdçisi olan yeganə kitabdır. Regionun ecazkar tarixi, başgicəlləndirici mədəniyyəti, həmçinin təhlükəsizlik, sərhəd keçidləri kimi məsələlərdə praktik məlumatlar verən bir mənbədir.\n4. Qara Bağ: Ermənistan və Azərbaycan\n"Qara Bağ" kitabının ikinci nəşrinin üz qabığındakı foto\nİlk dəfə 2004, sonra 2013-cü ildə yeni redaktə və əlavələrlə nəşr olunub.\nMüəllif: Thomas de Waal\nNew York University Press nəşriyyatı\nBu kitab iki cənubi sovet respublikasının münaqişəyə necə batması, bu münaqişənin onların Sovet İttifaqına son qoyan müstəqilliklərinin qazanılmasına necə kömək etməsi, 1988-ci ildən etibarən Dağlıq Qarabağ münaqişəsinin necə irəliləməsi, müharibə vaxtı və müharibədən sonra hadisə yerindən reportajlarla birgə təfərrüatlı mənbədir.\nYarı tarix, yarı səyahət kitabı, yarı siyasi təhlildən ibarət bu kitab Cənubi Qafqaza səfərlər, regiondan, Moskva və Vaşinqtondan 120 müsahibəni də ehtiva edir...\n5. Azərbaycanın tarixi lüğəti (Asiya, Okeaniya və Orta Şərq tarixi lüğətləri)\nMüəlliflər: Tadeusz Swietochowski və Brian C Collins\nTarixlə yanaşı, iqtisadiyyat, cəmiyyət, din, mədəniyyət haqqında xronologiyalar da ehtiva edir, Azərbaycan mövzusunda qiymətli mənbədir.


Avropada inflyasiya göstəriciləri açıqlanacaq | Analiz\nAvropada inflyasiya göstəriciləri açıqlanacaq\nAvropada inflyasiya gözləniləndən zəif açıqlanarsa, bu, foreks bazarlarında avronun daha da ucuzlaşmasına təsir edə bilər.\nDünya valyuta birjalarında dolların digər aparıcı valyutalara nisbətən orta qiyməti noyabr ayı ərzində 1.8% ucuzlaşdıqdan sonra 0.6% bahalaşıb. Beləliklə, EUR/USD məzənnəsi də 1.1768$-a kimi 0.8% ucuzlaşıb. Avropanın Brent markalı neftinin bir barel qiyməti də enerji bazarlarında yenidən 62.01$-a kimi dəyər qazanıb.\nBununla yanaşı, maliyyə bazarlarında funt sterlinq, Türk lirəsi və qızıl qiymətlərində ciddi dəyişiklik müşahidə edilməyib. GBP/USD məzənnəsi 1.31-1.32$, USD/TRY məzənnəsi 3.87-3.89TL, qızılın bir unsiya üzrə qiyməti isə 1270-1280$ aralığında ticarət edilməkdədir.\nBu gün Bakı vaxtı ilə saat 14:00-da açıqlanacaq Avropada inflyasiya ilə bağlı statistik məlumatların da dünya birjalarında ticarət aktivliyinin güclənməsinə təsir edəcəyi gözlənilir. Sonuncu dəfə açıqlanan fundamental göstəricilərdə Avrozonada inflyasiyanın oktyabr ayında 1.4%, baza indeksinin isə 0.9%-ə kimi azalması göstərilmişdir. Bu gün dərc edilən yekun hesablamalarda bu təsdiq edilərsə və ya göstəricilər daha da zəif açıqlanarsa, foreks bazarlarında avronun ucuzlaşması daha da sürətlənə bilər. Qeyd etmək lazımdır ki, Avrozonada yayımlanan inflyasiya göstəriciləri hər ay üzrə 2 dəfə açıqlanır - ilkin və yekun hesablanma.


Milli Məclisin İctimai birliklər və dini qurumlar komitəsinin sədri Siyavuş Novruzov bir sıra QHT rəhbərləri ilə görüşüb » Bizim analoqumuz yoxdur!\nAnaloq.az 19-03-2016, 00:59\nBu gün «Azərbaycan Müharibə Veteranları» İctimai Birliyinin Səbail rayon təşkilatının ofisində Milli Məclisin İctimai birliklər və dini qurumlar komitəsinin sədri, YAP İcra katibinin müavini Siyavuş Novruzov bir sıra ictimai birliklərin rəhbərləri ilə görüşüb. «Azərbaycan Müharibə Veteranları» İctimai Birliyinin Səbail rayon təşkilatının sədri İlham Əliyev belə görüşün keçirilməsinin əhəmiyyətli olduğunu bildirib.\nYAP Səbail rayon təşkilatının sədri, Milli Məclisin deputatı Şəmsəddin Hacıyev çıxış edərək ölkəmizdə vətəndaş cəmiyyətinin inkişaf etdiyini bildirib: «Bu görüşdə əsasən Qarabağ müharibəsi veteranlarının və əlillərinin, o cümlədən Əfqanıstan müharibəsi veteranlarının yaratdıqları təşkilatların rəhbərləri iştirak edir. Sizlər vətən uğrunda döyüşən insanlarsınız. Dövlətimiz hər zaman bu kateqoriyaya diqqət və qayğı göstərir».\nGörüşdə çıxış edən Milli Məclisin İctimai birliklər və dini qurumlar komitəsinin sədri, YAP İcra katibinin müavini Siyavuş Novruzov tədbir iştirakçılarını qarşıdan gələn Novruz bayramı münasibətilə təbrik edib. Azərbaycan dövlətinin hər zaman torpaqlarımız uğrunda döyüşən insanlara böyük qayğı göstərdiyini deyən S.Novruzov bu insanların işğalçılara qarşı döyüşlərdə şücaət göstərdiklərini vurğulayıb. «Müstəqilliyimizin ilk illərində ölkəmizdə mövcud olan qeyri-sabitlik səbəbindən torpaqlarımızın bir hissəsini itirdik. Amma bu gün Azərbaycanın güclü ordusu yaradılıb və bu ordu hər an torpaqlarımızı işğaldan azad etməyə hazırdır. Sadəcə, dövlətimiz yenidən qan tökülməsini istəmir. Hazırda sülh danışıqları davam edir, bu danışıqlar nəticə verməsə torpaqlarımız ordumuzun gücünə işğaldan azad olunacaq»- deyə, S.Novruzov qeyd edib.\nMillət vəkili deyib ki, bu katqoriyaya aid ictimai birliklərin də fəaliyyəti üçün lazımi imkanlar yaradılıb. Onun sözlərinə görə, Milli Məclisin yeni yaradılan İctimai birliklər və dini qurumlar komitəsi bu kimi təşkilatlarla sıx əməkdaşlıq edəcək: «Biz sizin təşkilatlarınızla əməkdaşlıq etməyə maraqlıyıq. Komitəmiz təkliflərinizi dinləməyə və zəruri təkliflərin müvafiq qanunlarda nəzərə alınmasına hazırdır». Hazırda dünyada mürəkkəb proseslərin baş verdiyini deyən YAP İcra katibinin müavini belə bir şəraitdə Azərbaycanda tam ictimai-siyasi sabitliyin hökm sürdüyünü bildirib. Onun sözlərinə görə, bu, Prezident İlham Əliyevin həyata keçirdiyi uğurlu siyasətin nəticəsidir: «Müəyyən qüvvələr ölkəmizdə sabitliyi pozmağa cəhd göstərsələr də, xalqla Prezidentimizin birliyi həmin qüvvələrin niyyətlərini iflasa uğradır. Əminik ki, bundan sonra da belə olacaq».\nGörüşdə çıxış edən ictimai birliklərin nümayəndələri belə tədbirlərin əhəmiyyətini bildiriblər. Onlar eyni zamanda, bir sıra təkliflərlə çıxış ediblər.\nwww.e-vc.azскачать dle 10.6фильмы бесплатно


Şeyx: "Kiminsə əlindən, ayağından öpmək olmaz" - Azinforum.az İnformasiya Portalı\nAna səhifə / Cəmiyyət / Şeyx: “Kiminsə əlindən, ayağından öpmək olmaz”\nŞeyx: “Kiminsə əlindən, ayağından öpmək olmaz”\n“Müğənni Damlanı tanımıram. Pərəstişkarlarından kiminsə müğənninin əlini öpməsi eybəcər bir haldır. Bu, xalqın mənəviyyatına ziyan vurmaq üçün təşkil olunan və böyük bir utanc gətirən əməllərdir. Heç kəsin əlindən öpmək olmaz, yalnız müqəddəs anaların əlindən öpmək olar. Hər ananın deyil, xalqa, dövlətə, nəsilə öz töhfəsini verənlərin əlini öpmək olar…”\nBunu Pravda.az-a açıqlamasında Azərbaycanın Xalq Artisti, kinorejissor Şeyx Əbdül Mahmudbəyov deyib.\nXalq artisti, həmçinin kişilərin qadınların əlini öpməsini daha eybəcər və gülməli bir hal olduğunu qeyd edib: “Bu, Avropadan gələn çox pis bir ənənədir, millətin kökünə, soyuna, əxlaqına, dəyərlərinə ziddir. Heç kimin əlindən, ayağından öpmək olmaz. Müsəlman qanunu, əxlaqında qadın əlini kişinin əlinə verməz. Biz qəhrəman anaların əlindən öpürük, o da simvolik şəkildə, çünki onlar Azərbaycan xalqına tarixi şəxsiyyətlər, şəhidlər, qazilər veriblər. Bu simvolik olan and yerimizdir. Yoxsa bir manıs baldırını, sinəsini açıq qoyub, onun əlini öpürlər. Adam da kimsə oxuyanda ağlayar? Kimdir bu Rübabə Muradova, Xan Şuşinski, Şövkət Ələkbərova, Rəşid Behbudov? Bu gün Azərbaycanda kimin ailə vəziyyəti ağırdır, kim özünə iş tapmır müğənnilik edir. Bir az yaraşığı varsa, ora-burasını da bəzəyirlər iş olur tamam, toylarda pul qazanırlar, sonra da kef edirlər. Yəni kimin səsi yoxdursa, müğənnilik edir, əsas odur ki, xoşagəlimli olasan. İndi texnologiya elə inkişaf edib ki, lal-kar adamı oxudub danışdırırlar. Hamısı da xaric oxuyur, heç biri kökdən oxumur. Efirə buraxılacaq adamlar üçün kommissiya yaradılmalı, musiqidən, səsdən, ritmdən rəsmi imtahan verilməlidirlər. Azərbaycanın elə xalq mahnıları var ki, onların sözlərini, avazlarını özlərinə uyğunlaşdırıb pis günə qoyublar. Mədəniyyət Nazirliyi, dövlət televiziyaları hara baxır?”\nÖncəki Deputat: “Təəssüflər olsun ki, “qazilərin problemlərinə vəsait ayrılmır, lakin idman yarışları keçirilir” deyənlər də var”\nNövbəti Gömrük Komitəsi Əsabil Qasımovun şirkətini yenidən cərimələdi


Mingəçevir Dövlət Universitetində yeni tədris ilinə hazırlıqla bağlı iclas keçirilib (FOTO)\nGündəm 21 Sentyabr 2021 14:44 (UTC+04:00)\n2021-ci ilin 20 sentyabr tarixində Mingəçevir Dövlət Universitetində (MDU) 2021/2022-ci tədris ilinə hazırlığın vəziyyəti ilə bağlı iclas keçirilib. İclasda universitetin inzibati və akademik heyət üzvləri iştirak ediblər.\n“Microsoft Teams” platforması üzərindən onlayn formatda təşkil edilən iclası açan MDU-nun rektoru Şahin Bayramov, ilk növbədə, cari ilin 29 sentyabr tarixindən etibarən ali təhsil müəssisələrində ənənəvi tədrisə başlanılmasından məmnunluğunu ifadə edib və bu münasibətlə universitetin bütün tələbə və müəllim kollektivi üzvlərini təbrik edib.\nİclasda yeni dərs ilinə hazırlığın mövcud vəziyyətindən bəhs edən Ş.Bayramov tədrisin təşkilində səmərəliliyin daha da artırılması ilə bağlı universitetin aidiyyəti struktur bölmələrinin rəhbərlərinə müvafiq tapşırıqlarını verib.\nMDU-nun strateji hədəflərinə uyğun olaraq qarşıda dayanan vəzifələri diqqətə çatdıran rektor yeni tədris ilində tədris, elm, idarəetmə, beynəlxalq əməkdaşlıq, tələbələr və məzunlarla iş, sənaye ilə işbirliyi, sosial fəaliyyət və digər sahələrdə gözləntilərindən danışıb.\nYeni dərslik və dərs vəsaitlərinin hazırlanması, tədris-metodiki vəsaitlərin yenilənməsi, elmi məqalələrin sayının artırılması, təhsilalanların və təhsilverənlərin bilik və bacarıqlarının inkişaf etdirilməsi, təhsilin məzmununda vətənpərvərlik, yaradıcılıq və innovativliyin gücləndirilməsinin vacibliyini qeyd edən Ş.Bayramov cari tədris ilində kadr hazırlığının keyfiyyətinin daha da yüksəldilməsi üçün potensial imkanları müsbət qiymətləndirib.\n2021/2022-ci tədris ilinin də mühüm yeniliklərlə yadda qalacağına əminliyini ifadə edən rektor MDU ailəsinin bütün üzvlərini çoxşaxəli və modernləşən universitet həyatında daha fəal olmağa dəvət edib və onlara uğurlar arzulayıb.\nSonra iclas yeni tədris ilində tələbələri, magistrantları, akademik və inzibati heyət üzvlərini maraqlandıran məsələlərin müzakirəsi ilə davam edib.\nQeyd edək ki, son dövrdə modernləşmə yolunda sürətlə irəliləyən MDU-da hər tədris ilinin başlanğıcında professor-müəllim və inzibati heyəti üzvləri, tələbə və magistrantlar ilə görüşlərin keçirilməsi ənənəvi hala çevrilib. Mövcud vəziyyətin qiymətləndirilməsi, problemlərin vaxtında aşkara çıxarılması və aradan qaldırılması, beləliklə də tədris ilinə hazırlıq səviyyəsinin yüksəldilməsi və qarşıda dayanan növbəti addımların müəyyən edilməsi baxımından bu tipli görüşlər əhəmiyyətli rol oynayır.